Preparat: MEL-FLEKS | Medicinae Doctor\ndaxilə qəbul üçün tablet\nHər tabletin tərkibində 15 mq meloksikam vardır.\nKöməkçi maddələr: laktoza monohidrat, mikrokristallik sellüloza (ph 102), natrium bikarbonat, natrium kroskarmelloza, maqnezium stearat, kolloidal silisium dioksid\n10 ədəd – blisterdə (1) – karton qutuda\nMeloksikam MBT-dan yaxşı sorulur, buna sübut onun daxilə qəbul zamanı yüksək tam biomənimsəmə qabiliyyətinə malik olmasıdır (89 %).\nBirdəfəlik qəbul zamanı preparat 5-6 saata plazmada orta Cmax-a çatmışdır. Təkrari istifadə zamanı davamlı farmakokinetik vəziyyət 3-5 günə yaranır. Preparatın 6 ay ərzində daimi qəbulu zamanı qanda mövcud olan konsentrasiya 2 həftə ərzində 15 mq/gündə olmaqla daxilə qəbul edilən dozanın qanda yaratdığı konsentrasiya ilə uyğundur. 6 aydan çox müddət ərzində qəbul edildikdə fərqin olacağı az güman olunur. Eyni zamanda qida qəbulu preparatın sorulmasına təsir etmir.\nMeloksikam plazma zülalları ilə, xüsusilə albuminlə yaxşı birləşir (99%). Sinovial mayeyə keçir, sinovial mayedəki konsentrasiyası plazmadakı konsentrasiyanın 50 %-ini təşkil edir.\nMeloksikam qaraciyərdə 4 farmakoloji qeyri-aktiv törəmələrin əmələ gəlməsi ilə tam metabolizmə uğrayır. Əsas metabolit 5`-karboksimeloksikam (dozanın 60 %-i) aralıq metabolit 5`-hidroksimetilmeloksikamın oksidləşməsi nəticəsində əmələ gəlir, hansı ki, həmçinin az da olsa ekskresiyaya uğrayır (dozanın 9 %-i).\nEyni dərəcədə metabolit şəklində nəcis və sidiklə xaric olur. Nəcislə dəyişilməmiş formada gündəlik dozanın 5 %-i xaric olur, sidikdə isə preparatın dəyişilməmiş hissəsinin miqdar baxımından yalnız izləri aşkar edilir. Orta T1/2 müddəti 20 saatdır. Plazma klirensi orta hesabla 8 ml/dəq. olmuşdur.\nMeloksikam (Mel-Flex) enol turşusunun törəməsi olub, qeyri-steroid iltihabəleyhinə preparatdır (QSİƏP), iltihabəleyhinə, ağrıkəsici, qızdırmasalıcı effektə malikdir. Meloksikamın güclü iltihabəleyhinə təsiri iltihabın bütün standart modellərində özünü göstərmişdir.\nMeloksikamın təsir mexanizmi onun iltihab mediatoru olan prostaqlandinlərin sintezini ingibə etməsi ilə əlaqədardır. İn vivo meloksikam prostaqlandinlərin sintezini mədənin selikli qişası, böyrəklərə nisbətən iltihab ocağında daha çox ingibə edir. Bunun səbəbi SOQ-2–ni SOQ-1–ə nisbətən daha selektiv şəkildə ingibə etməsidir. Hesab olunur ki, SOQ-2 –nin ingibə olunması QSİƏP-ə məxsus terapevtik effektə, daima mövcud olan SOQ-1-in ingibə olunması isə mədə və böyrəklər tərəfindən əlavə təsirlərin yaranmasına səbəb olur.\nMeloksikamın selektiv olaraq SOQ-2-ni ingibə etməsi müxtəlif test-sistemlərdə in vitro, eləcə də ex vivo sübut olunmuşdur. Meloksikamın selektivliyi özünü insan qanının in vitro test sistemi şəklində istifadəsi zamanı göstərmişdir. Ex vivo müəyyən olunmuşdur ki, meloksikam (7,5 mq və 15 mq dozalarda) qanın laxtalanmasında iştirak edən tromboksanın ifrazına nisbətən (SOQ-1 tərəfindən kontrol olunan reaksiya) SOQ-2-ni aktiv şəkildə ingibə etmişdir (lipopolisaxarid tərəfindən stimulə olunan prostaqlandin E2-nin ifrazına daha çox ingibəedici təsir etmişdir/SOQ-2 tərəfindən kontrol olunan reaksiya/). Bu effektlər dozadan asılı olaraq meydana çıxırdı. Ex vivo göstərilir ki, meloksikam məsləhət olunan dozalarda indometasindən, diklofenakdan, ibuprofendən, naproksendən fərqli olaraq trombositlərin aqreqasiyasına və qanın laxtalanma müddətinə təsir etməmişdir, halbuki sadalananlar trombositlərin aqreqasiyasını nəzərəçarpacaq qədər azaltmış, qanın laxtalanma müddətini artırmışdılar.\nMeloksikamın 7,5 mq və 15 mq dozada təyini kliniki tədqiqatlar zamanı MBT tərəfdən əlavə təsirlər verməmişdir. MBT tərəfdən əlavə effektlərin meydana çıxma tezliyinin müqayisədə az olması meloksikamın dispepsiya, qusma, ürəkbulanma, abdominal ağrı verməməsi ilə əlaqədar olmuşdur.\nSimptomatik müalicə (ağrı, qızartı, şişkinlik):\n-osteoartrit (artroz, oynaqların degenerativ xəstəlikləri);\n-öncədən asetilsalisilturşusu və ya digər QSİƏP qəbulundan sonra bronxial astma tutması, burun polipozu, angionevrotik ödem və ya övrənin simptomları müşahidə olunmuş xəstələr;\n– mədə və onikibarmaq bağırsağın kəskinləşmə mərhələsində olan xorası, perforasiyası və ya bir az əvvəl sağalma prosesi;\n– qaraciyər funksiyasının ağır çatmazlığı;\n– ağır dərəcəli böyrək çatmazlığı (hemodializ aparılmırsa);\n– aktiv mədə-bağırsaq qanaxmaları, bir az öncə keçirilmiş serebrovaskulyar qansızmalar və ya diaqnozu qoyulmuş sistem hemorragik xəstəliklər;\n– ağır kontrol edilməyən ürək çatmazlığı;\n– hamiləlik, laktasiya (döşlə qidalandırma);\n– uşaqlar və18 yaşa qədər yeniyetməlik dövrü;\n– antikoaqulyantlarla müalicə zamanı;\nEhtiyatla təyin edilir: yaşlı dövr, anamnezdə MBT-nin eroziv-xoralı zədələnməsi.\nOsteoartrit zamanı gündəlik doza 7,5 mq-dır, ehtiyac olduqda dozanı 15 mq/gündə olmaqla artırırlar. Revmatoid artrit və ankiloz spondilit zamanı preparat 15 mq/gündə olmaqla təyin olunur, müsbət terapevtik nəticə alınarsa isə doza 7,5 mq/gündə olmaqla azaldıla bilər. Maksimal gündəlik doza – 15 mq-dır.\nYeniyetmələr üçün maksimal gündəlik doza 0,25 mq/kq bədən çəkisi olmaqladır. Xəstələrdə əlavə təsirlərin yarana biləcəyi hallarda müalicəni 7,5 mq dozadan başlamaq lazımdır.\nBöyrək çatmazlığının terminal mərhələsində, hemodializdə olan xəstələrdə Mel-Flex preparatının gündəlik dozası 7,5 mq-dan artıq olmamalıdır. Böyrəklərin funksiyası az və ya zəif pozulmuş xəstələrdə (KK 30 ml/dəqiqədən çox) dozanın azaldılması tələb olunmur.\nTableti yemək zamanı su və ya digər şirələrlə qəbul etmək lazımdır. Mel-Flex preparatının maksimal gündəlik dozası tablet şəklində 15 mq-dır.\nHəzm sistemi tərəfindən: dispepsiya, ürəkbulanma, qusma, qarında ağrılar, diareya, qusma, qəbizlik (>1 %); qaraciyər funksiyasının dəyişməsi (qaraciyər transaminazalarının və ya bilirubinin aktivliyinin artması), gəyirmə, ezofagit, kolit (<0,1%). Qanyaranma sistemi tərəfdən: anemiya (>1,0 %); leykositar formulanın dəyişməsi, leykopeniya, trombositopeniya (0,1-1,0 %).\nDermatoloji reaksiyalar: fotosensibilizasiya.\nTənəffüs sistemi tərəfindən: asetilsalisil turşusu və digər QSİƏP-ə qarşı yüksək həssaslığı olan xəstələrdə bronxial astma (bronxospazm) tutması.\nMSS tərəfindən: baş ağrıları (>1,0 %), baş gicəllənmə, qulaqlarda səs, yuxululuq (0,1-1,0 %).\nÜrək, qan-damar sistemi tərəfindən: ürəkdöyünmə, AT yüksəlməsi, üzdə istilik hissi (0,1-1,0 %) ödem (0,1-1,0 %).\nSidik-ifrazat sistemi tərəfindən: böyrək funksiyası göstəricilərinin dəyişməsi (kreatinin və/və ya qanda sidik cövhərinin səviyyəsinin artması) (0,1-1,0 %).\nAnamnezində MBT xəstəlikləri olan xəstələrdə və antikoaqulyant qəbul edən xəstələrdə istifadə edərkən ehtiyatlı olmaq lazımdır. MBT tərəfdən şikayətləri olan xəstələr daima nəzarətdə olmalıdırlar.\nDəri səpgiləri, selikli qişa dəyişiklikləri və ya digər hiperhəssaslıq simptomlarının ilk əlamətlərinin meydana gəlməsi hallarında Mel-Flex preparatının qəbulunu dayandırmaq lazımdır.\nMel-Flex-in istifadəsi zamanı epizodik hallarda transaminazaların və ya qaraciyər funksiyalarının digər göstəricilərinin qan zərdabında artması haqda məlumat verilir. Çox zaman qanda bu dəyişiklik çox olmur və keçib gedən olur. Əgər qeyd olunan dəyişikliklər nəzərə çarpandırsa və zamanla keçib getmirsə Mel-Flex-i dayandırmalı, aşkarlanan laborator dəyişiklikləri izləmək lazımdır.\nKliniki stabil qaraciyər sirrozu olan xəstələrdə preparatın dozasını azaltmağa ehtiyac olmur.\nZəifləmiş xəstələr arzuedilməz əlavə təsirləri pis keçirdiyindən, bu cür xəstələr sıx nəzarətdə olmalıdırlar. Böyrəyinin, qaraciyərinin və ürəyinin funksional pozğunluğu olan yaşlı xəstələrin müalicəsi zamanı xüsusilə ehtiyatlı olmaq lazımdır.\nQSİƏP-in diuretiklərlə istifadəsi natriumun, kaliumun və suyun xaric olasını ləngidə bilər və sidikqovucu preparatların natriumuretik effektinə təsir edə bilər. Bunun nəticəsində meylliliyi olan xəstələrdə ürək çatmazlığı və ya arterial hipertenziya əlamətlərinin artması müşahidə oluna bilər. Bu cür ağırlaşmaların ola biləciyi riskli xəstələri nəzarət altında saxlamaq lazımdır.\nMeloksikam, digər QSİƏP-lər kimi infeksion xəstəliklərin simptomlarını maskalaya bilər. Preparat simptomatik müalicə üçün, ağrının və iltihabın azalması üçün nəzərdə tutulmuşdur. Daha effektiv nəticə almaq üçün Mel-Flex-i infeksion xəstəliklərin müalicəsi üçün olan preparatlarla kombinasiyada təyin etmək lazımdır.\nMəsləhət olunan gündəlik maksimal 7,5 mq və 15 mq dozalı tabletlərdə uyğun olaraq 47 mq və 20 mq laktoza olur. Qalaktozanı mənimsəmək qabiliyyəti olmayan, laktaza defisiti olan, qlükozanın/qalaktozanın absorbsiyası pozulmuş xəstələr preparatı qəbul etməməlidirlər.\nAvtotransportun və mexanizmlərin idarə edilməsinə təsiri\nPreparatın avtotransportun istifadəsi və mexanizmlərin idarə edilməsinə təsiri ilə əlaqədar xüsusi tədqiqatlar aparılmamışdır. Bu cür fəaliyyətdən görməsi zəif xəstələr, yuxululuğa meylliliyi olan və ya MSS ilə əlaqəli digər pozğunluğu olan xəstələr imtina etməlidirlər.\nMel-Flex hamiləlik dövründə əks göstərişdir. Prostaqlandinlərin sintezinin azalması hamiləlik dövründə dölün inkişafına arzuedilməz təsir göstərə bilər. Epidemioloji tədqiqatlardan alınmış əsaslara görə, hamiləlik dövründə prostaqlandin sintezi ingibitorlarının istifadəsi düşüklərin və döldə ürək qüsurlarının rast gəlinmə tezliyini artırır. Ürək qüsurlarının yaranma riski 1%-dən1,5% -ə qədər artır. Bu risk müalicə müddəti və dozalanma artarsa yüksəlmiş olur.\nMəlumdur ki, QSİƏP ana südünə keçir, ona görə Mel-Flex preparatının döşlə qidalandırma dövründə təyini məsləhət görülmür.\nProstaqlandin sintezinin digər ingibitorları, xüsusilə salisilatlarla (asetilsalisil turşusu) bir istifadə olunduqda MBT xorası və mədə-bağırdaq qanaxmalarının olması riski sinergik təsirin nəticəsində arta bilər. Meloksikamın digər QSİƏP-lə birgə istifadəsi məsləhət görülmür. Asetilsalisil turşusunun (1 q 3 dəfə/gündə) və meloksikamın sağlam könüllülər üzərində istifadəsi meloksikamın Cmax-nun 24% artmasına gətirib çıxarmışdır. Bu qarşılıqlı təsirin kliniki izahı məlum deyildir.\nDaxilə qəbul edilən antikoaqulyantlar, antiaqreqantlar, sistem istifadə üçün heparin, trombolitik vasitələr, serotoninin selektiv olaraq yenidən tutulması ingibitorları Mel-Flex-lə birgə istifadə olunarkən qanaxma riskini artırır. Bu preparatların birgə təyininə məcbur olduqda antikoaqulyantların effektinə ciddi nəzarət etmək lazımdır.\nQSİƏP litiumun plazmadakı konsentrasiyasını artırır, bunu böyrəklərin litiumun ekskresiyasını azaltması hesabına edir. Litiumun plazmada konsentrasiyası toksiki miqdara qədər arta bilər. Litiumun QSİƏP-lə istifadəsi məsləhət görülmür. Bu cür kombinasiyanın təyininə məcbur qalındıqda litiumun plazmadakı konsentrasiyasına müalicənin əvvəlində, dozanı seçərkən, meloksikamın qəbulunu dayandırarkən nəzarət etmək lazımdır.\nQSİƏP metotreksatın kanalcıqlardan sekresiyasını azalda bilər, beləliklə metotreksatın plazmada konsentrasiyasını artıra bilər. Buna görə də metotreksatın yüksək dozasını (həftəyə 15mq-dan çox) qəbul edən xəstələrdə eyni zamanda QSİƏP-in qəbulu məsləhət görülmür. Metotreksatın QSİƏP-lə qarşılıqlı təsiri riski eyni zamanda böyrək funksiyası pozulmuş xəstələr tərəfindən kiçik dozada metotreksat qəbul edildikdə belə yarana bilər. Kombinə olunmuş müalicəyə ehtiyac yaranarsa qanın formulasına və böyrəklərin funksiyasına nəzarət etmək lazımdır.\nÖncə də QSİƏP-in uşaqlıq daxili kontraseptik vasitələrin effektivliyini azaltması haqda məlumat verilmişdir. Amma bu müşahidələr sonrakı təsdiqini tələb edir.\nQSİƏP-in istifadəsi susuzlaşma vəziyyətində olan xəstələrdə kəskin böyrək çatmazlığı vermə riskini artırır. Mel-Flex və diuretiklər qəbul edən xəstələrdə uyğun hidratasiya prosesi aparılmalıdır. Müalicənin əvvəlinə qədər böyrəklərin funksiyası müayinə olunmalıdır.\nQSİƏP antihipertenziv preparatların (məsələn, beta-blokatorların, AÇF ingibitorlarının, vazodilyatatorların, diuretiklərin) effektivliyini azaldır, bu vazodilyatasiya xüsusiyyətinə malik olan prostaqlandinləri ingibə etməsi ilə əlaqədardır.\nXolestiramin MBT-da meloksikamı birləşdirərək onun daha tez çıxarılmasına səbəb olur.\nQSİƏP böyrək prostaqlandinlərinə təsir edərək siklosporinin nefrotoksikliyini gücləndirə bilər. Kombinə olunmuş müalicənin aparılması zamanı böyrəklərin funksiyasına nəzarət etmək lazımdır.\nPeroral hipoqlikemik preparatlarla qarşılıqlı təsirin ola biləcəyini nəzərə almaq lazımdır.\nSimptomlar: əlavə effektlərin güclənməsi\nMüalicə: mədənin yuyulması, simptomatik müalicənin aparılması. Xüsusi antidot və antaqonistlər mövcud deyildir.\nMel-Flex 15 mq-lıq tabletlər, blisterdə. 1 blister (10 tablet) içlik vərəqə ilə birlikdə karton qutuda qablaşdırılır.\nPreparatı uşaqların əli çatmadığı yerdə, otaq temperaturunda (15-30 0 C), quru yerdə saxlamalı.\nPreparat reseptlə satılır.\nAPOTEX INC., Ünvan: 150 Signet Drive, Toronto, Ontario M9L1T9, Kanada.


Tbilisi gəzməli yerlər, şəhər bələdçisi, ekskursiyalar - Granit AS\nTbilisi – Gürcüstanın paytaxtı, ən böyük şəhəri, eyni zamanda Gürcüstanda mədəniyyətin, incəsənətin və elmin mərkəzi sayılan şəhərdir. Azərbaycanda bu şəhər bəzi mənbələrdə Tiflis kimi qeydə alınıb. Şəhər 1500 illik yubileyini çoxdan qeyd etsə də, ürəyi hələ də gəncdir. Gürcü dilində bu ad “İsti Bahar” mənasını verir və həqiqətən də qonaqlarını səmimiyyətlə qarşılayır. Gürcüstanın hər yeri gözəldir lakin bu ölkəyə ilk dəfədir gəlirsinizsə, düşünürəm ziyarətinizi paytaxtdan başlamalısınız.\nTbilisi – demək olar ki, bütün il boyu mülayim iqlimə malik olur. Şəhər bu fürsətdən istifadə edib, turistlərə zəngin mətbəxini və böyük əyləncə seçimini sunur.\nTbilisiyə necə getmək olar?\nHazırki bloqumuzda biz sizə Bakıdan Tbilisyə getməyin yollarını izah edəcəyik. Qeyd edim ki, Azərbaycanla Gürcüstan arasında viza yoxdur. Gürcüstana vizasız səyahət etmək mümkündür.\nTbilisiyə necə getmək olar? – Bu şəhərə ən ucuz transport vasitəsi nəqliyyat yolu ilədir. Bunlardan ən populyarı fərdi taksi xidmətidir. Bakı Avtovağzalın qarşısından qiymət 1 nəfər üçün 20-30 AZN civarındadır. Dövrümüzdə onlayn xidmətin inkişaf etdiyini nəzərə alaraq, yol maşını ilə səyahət etməyin ən asan yollarından biri də BlaBlaCar tətbiqidir. Bu tətbiq ilə səyahətinizi öncədən planlaya bilərsiniz. Tbilisiyə əvvəlcədən getməyi planlayan yol maşını ilə birgə səyahət etməniz mümkündür.\nAvtobus ilə Tbilisiyə səyahət 9-10 saat çəksə də, taksiyə nisbətən ucuz və daha təhlükəsizdir. Avtobuslar hər gün Bakı vaxtı ilə saat 21:00, 23:00 və 00:45 də yola düşürlər. Biletləri avtovağzaldan birbaşa əldə etmək mümkündür. Biletin qiyməti 10-15 AZN arasında dəyişir.\nTbilisiyə getməyin ikinci ucuz yolu isə Qatar ilədir. Bu yol ən təhlükəsiz yol hesab olunub, bir nəfərin qiyməti 25-35 AZN arasında dəyişir. Hər gün qatar təxmini 21:00 – da yolda düşür və Tbilisiyə 10:30 da çatır. Biletləri Dəmir Yol Vağzalından və Dəmir Yolu Vağzalının vebsaytından onlayn şəkildə əldə etmək mümkündür.\nBakıdan Tbilisiyə getməyin ən sürətli yolu isə təyyarə vasitəsi ilədir. Azərbaycan Hava Yollarına məxsus Buta Hava Yolları bu uçuşları həyata keçirir. Uçuş təxmini 1 saat davam edir. Tbilisiyə aviabiletləri Buta Hava Yollarının rəsmi vebsaytından əldə edə bilərsiniz. Eyni zamanda Tbilisiyə və dünyanın istənilən ölkəsinə ən ucuz biletlər burada.\nAşağıdakı cədvəldə hazırki ay və ilin bütün ayları üçün Bakı-Tbilisi uçuş cədvəlini hazırladıq.\nYuxarıdakı başlıqlarda Tbilisiyə necə gedə bilərik deyə yazılar yazdım. Bəs Tbilisidə harada qalmaq olar? Hər bir şəhərdə olduğu kimi, bu şəhərdə də bütün siniflər üçün yerləşmə növü mövcuddur. Siz burada qalmaq üçün asanlıqla ekonom, orta və lyuks tipli otellər, evlər, villalar tapa bilərsiniz. Bunun üçün turizm şirkətlərindən və onlayn platformalardan istifadə edə bilərsiniz.\nƏgər siz ekonom səyahət etməyi düşünürsünüzsə Tbilisidə Hosteldə və yaxud ekonom günlük kirayə evlər bron edə bilərsiniz. Hostellərin günlük qiyməti 5-10 USD – dən, evlərin isə 10-15 USD – dən başlayır. Hostel rezervasiyası üçün dünyanın ən məşhur sistemlərindən biri olan Hostelworld vebsaytını məsləhət görərdim. Evlərin kirayəsi üçün isə Airbnb – dən istifadə edə bilərsiniz.\nÜmumiyyətlə Tbilisidə bahalı otellər Azadlıq meydanı və Opera Teatrı yaxınlığında yerləşir. Dörd ulduzlu otellərin qiyməti 1 nəfər üçün 15-20 USD – dən, Beş ulduzlu otellərin qiyməti isə 1 nəfər üçün 35 USD – dən başlayır. Nəzərə alın ki, qiymətlərə əks hallarda yalnız Bed and Breakfast yəni ancaq səhər yeməyi daxil olur. Onlayn platformada rezervasiya etdikdə hər zaman diqqətli olmağınız vacibdir. Rezervasiyada “Non Refundable” qeyd olunubsa, bu o deməkdir ki, rezervasiya olduqdan sonra artıq nə rezervasiyanı ləğv edə bilərsiniz nə də tarixi dəyişdirə bilərsiniz. Ona görə də həmişə Non Refundable olan otaqların qiyməti ucuz olur. Yaxşı olardı ki, dəqiq planladığınız səyahət üçün otağınızı Non Refundable seçəsiniz. Ən ucuz otelləri buradan rezervasiya edə bilərsiniz.\nTbilisidə gəzməli yerlər?\nTbilisi kiçik şəhər olsa da, burada gəzməli yerlər kifayət qədərdir. Bu da şəhərin qədimiliyinə dayanır. Gəlin indi Tbilisidə gəzməli və görməli yerləri bir yerdə nəzərdən keçirək.\nKöhnə Şəhər Tbilisi\nƏgər siz Tbilisiyə ilk dəfə səyahət edirsinizsə, mən sizə bu qədim şəhərin elə qədim küçələrindən başlamağı məsləhət görərdim. Burada hər qədim tikilinin öz maraqlı tarixçəsi var. Bu küçələri saatlarla gəzməkdən doymaq olmur ki, olmur.\nMtatsminda dağının üstündə yerləşən Narikala Qalası şəhərin ən görməli yerlərindən biri sayılır. Tbilisiyə səyahət edən turistlər bu qədim qalanı ziyarət etməyi özlərinə adətən bir Turist vəzifəsi hesab edir. Buranı nəinki turistlər hətta Gürcü əhalisi də tez-tez ziyarət edirlər. Narikala Qalası Tbilisinin ən ecazkar tarixi abidəsi sayılır. Dağın zirvəsindən şəhərə gözəl mənzərə açılır. Bu mənzərəni gözlərinizlə görməyi sizə şiddətlə tövsiyyə edirəm.\nBotanika Bağı – və ya Dendrari parkı. Şəhərin mərkəzində yerləşən bu bağ öz mötəşəmliyi ilə paytaxta gözəllik qatır. Çox əvvəllər bu parka Şah Bağı da deyirdilər. Sovet dövrünün ən gözəl parklarından sayılan bu parkın qədimiliyi 1845-ci ilə qədər uzanır. Parkda 3000-dən artıq bitki mövcuddur. Parka şəlalələr də bir ayrı gözəllik qatır.\nNarikaladan aşağı hissədə Abantubanidə Tbilisi Hamamı yerləşir. Bu hamama səfər edərkən xarici turistlər adətən şərq yuyunma ənənəsi ilə tanış olurlar. Kükürdlü hamamlara getmək turist proqramlarının mütləq bəndidir. Siz burada termal bulaqların suyu ilə dolu hovuzda uzanmaqla bərabər, yorğunluğunuzu alacaq massaj da sifariş edə bilərsiniz. Qiymətlər elə də baha deyil. Xidmətlərdən asılı olaraq 2-10 USD arasında dəyişir.\nMetexi Məbədi – Tbilisiyə gəlsəniz orta əsr memarlığının bu gözəl nümunəsini görə bilərsiniz. Gürcüstan ərazisində Metexidə yerləşən bu Məbəd ölkənin ən qədim tarixi abidələrindən sayılır. 1937-ci ildə Lavrenty Beriyanın əmri ilə məbədin sökülməsi planlaşdırılırdı lakin xalq etirazlara çıxmış, kilsənin 800 illik tarixini qoruyub saxlamışdı.\nTbilisidə mərkəz dedikdə Rustavelli Prospekti nəzərdə tutulur. Küçə öz adını dahi yazıçı Şota Rustavellidən götürmüşdür ki, onun abidəsi də elə burada yerləşir. Şəhərin ən cazibəli yerlərindən olan bu prospekt, Lyüks otellər, brend maqazinlər, restoranlar və teatrlarla zəngindir. Prospektin uzunluğu 1,5 km – dir və çoxlu ağaclarla əhatə olunmuşdur.\nVake Saburtalosu ərazisində yerləşən bu göl ekoloji təbiəti ilə seçilir. Vaxtilə burada çoxlu tısbağa olduğu üçün göl məhz Tısbağa Gölü adlandırılır. Şəhər sakinlərinin də tez-tez ziyarət etdiyi bu məkan, xarici turistlərin də ilk səfərindən sevimli məkanına çevrilir.\nKaxetiya – Üzüm Beşiyi\nTbilisiyə bir gündə aşiq olun\nKazbeqi və Mtsxeta: Güc yerlərinin qrup turu\nQərbi Gürcüstan kanyonları\nMaxuntseti: dağlıq Acariya ilə tanışlıq\nAcariyanı ilk baxışdan öyrən və sev\nKanyonlar: Gürcüstanın ecazkar təbiət dünyasına inanılmaz bir səyahət\nKolxis irsi: ləzzətli Batumi və qarşısıalınmaz dağlıq Acariya\nMaçaxela: həqiqi bir ziyafətlə dağlıq Acariyada unudulmaz bir ekskursiya\nQafqaz xalqının tərkibinə daxil olan Gürcülərin mətbəxi çox zəngindir. Ən məşhur yeməkləri gürcü xəngəli və xaçapuridir. Bundan əlavə hər hansı restorana getsəniz saçvili, xarço, kupatı, libionun da dadına mütləq baxın. Gürcüstan çaxırları ilə dünyada məşhur ölkələrdən birinə çevrilir. İldən – ilə dünyada çaxır ixracına görə öndə irəliləməkdə davam edir. Limonadlardan tərxunlu Lagidzeni bəyənəcəyinizə əminəm. Mineral sulardan isə Borjomi və Nabeqlavini dadın. Bütün bunları etdikdən sonra evə bir az Sluquni pendiri almağı yadınızdan çıxarmayın.\nAçar sözlər: Tbilisidə gəzməli yerlər, Tbilisidə kirayə evlər, Tbilisidə Otellər, Tbilisidə görməli yerlər, Tbilisidə ucuz otellər, Tbilisidə otellərin qiymətləri, Tbilisidə ekskursiya al\nEtiketlər: Gürcüstan, şəhərlər, Tbilisi, Tbiliside Gezmeli Yerler, Tbiliside Gormeli Yerler


Qrip xəstəliyi və soyuqdəymənin müalicəsi » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Qrip və soyuqdəymə müalicə olunmalıdırmı? Əlbəttə ki, olunmalıdır. Xüsusən də bu qripə aiddir ki, bu xəstəlik yüksək hərarətlə müşahidə olunur və ağır fəsadlar verə bilər.\nBu preparatlar həkim tərəfindən təyin olunur. Bu preparatların xəstəliyin ilk 24-36 saat ərzində istifadəsi yaxşı effekt verir - xəstəliyin müddəti və xəstəliyin fəsadlaşması riski azalır. Bundal əlavə virus əleyhinə praparatları sağlam ailə üzvləri ekstremal profilaktik tədbir kimi istifadə edə bilərlər. Melek5


“Yaxın vaxtlarda Füzuli ilə bağlı çox yaxşı xəbərlər gələcək” – Prezident\n“Demək olar ki, hər gün Azərbaycan Ordusu uğurlu əməliyyatlar keçirir. Bizim əməliyyatlarımız davam edir. Təxminən 40-a yaxın, ya da 40-dan çox yaşayış məntəqəsi işğaldan azad edilib. Yaxın vaxtlarda da növbəti sevincli, şad xəbərlər gələcək. Biz əsas əməliyyatları indi şimal və cənub istiqamətlərində aparırıq”.\n“Qafqazinfo” xəbər verir ki, bu barədə Prezident İlham Əliyev Türkiyənin NTV telekanalına müsahibəsində bildirib.\n“Cəbrayıl şəhəri və Cəbrayıl rayonunun əksər kəndləri artıq bizdədir. Füzuli rayonunun bir çox kəndlərini biz işğalçılardan azad etdik. Əminəm ki, yaxın zamanlarda Füzuli rayonundan da çox yaxşı xəbərlər gələcək”, – deyə dövlət başçısı qeyd edib.


"Yanğının uzun müddət davam etməsi su qıtlığı ilə əlaqədar olub" - Nazir müavini (Yeniləndi) | AzPolitika — onlayn siyasi-ictimai qəzet\n"Yanğının uzun müddət davam etməsi su qıtlığı ilə əlaqədar olub" - Nazir müavini (Yeniləndi)\nDərc olunub: 28/04/2018 - 23:40\n"Yanğın barədə məlumat saat 12:10 Fövqəladə Hallar Nazirliyinin "Qaynar xəttinə" daxil olub".\n"Report" xəbər verir ki, bunu fövqəladə hallar nazirinin müavini general-leytenant Etibar Mirzəyev deyib.\nOnun sözlərinə görə, yanğın 3 saatdan artıq davam edib: "Yanğın tam söndürülüb. Yanğının söndürülmısinə 25 texnika, 100- ə qədər canlı qüvvə cəlb edilib. Yanğının uzun müddət davam etməsi su qıtlığı ilə əlaqədar olub. Hazırda şəhrdə tıxacdı. İri texnikaların yanğın yerinə yaxşınlaşmasına çətinlik törədirdi. Yanğının səbəbi araşdırılır".\nNazir müavini qeyd edib ki, yanğın əsasən binanın 18-ci mərtəbısindən yuxarıda baş verib. Hadisə zamanı xəsarət alan olmayıb: "Bəzi saytlarda bir nəfərin özünü arması barədə məlumatlar verib. Bu tam əsassızdır.\nYanğınsöndürənlər arasında zəhərlənən olmayıb".\n“Bakı şəhəri, Nəsimi rayonu, Yusif Səfərov küçəsində yerləşən çoxmərtəbəli binada baş verən yanğın zamanı “Azərsu” ASC ərazini fasiləsiz su ilə təmin edb”.\nBu gün Nəsimi rayonu, Yusif Səfərov küçəsində yerləşən çoxmərtəbəli binada iki dəfə yanğın baş verib və hər iki yanğın söndürülüb. Gündüz saatlarında baş verən birinci yanğın 3 saatdan artıq davam edib. Fövqəladə hallar nazirinin müavini general-leytenant Etibar Mirzəyev jurnalistlərə açıqlamasında yanğının uzun müddət davam etməsini ərazidə su qıtlığı olmas; ilə izah edib: “Yanğının uzun müddət davam etməsi su qıtlığı ilə əlaqədar olub”.\nAdsız 2018-04-28 23:40:03\nYanğında bşr neçe saat sonra yenşden alovlanması heç bir memleketde görünmeyen bir bacarıqsızlıqdır.\nsual 2018-04-28 23:40:03\nbu təsaduf yanxina oxsayirmi?\nAlı 2018-04-28 23:40:03\nSu yox idi K.Heydərov ÜFÜRÜB söndürəydi.Axı o fövqəlquvvədir.Day köpükdən heç danışmıram.Onun pulun yəqin çöxdan "köpüyə" döndəriblər.Onsuzda bizim pojarniklər yangın yerinə gedib çatandan sonra SU yadlarina düşür.


Təhsil Şurası Qafqaz Universitetində konfrans keçirib\nKonfransda Şuranın dəstəyi ilə hazırlanmış “Yaradıcılıq axtarışları” kitabının təqdimatı olub.\nNoyabrn 7-də Azərbaycan Təhsil Şurası Qafqaz Universitetində “Müasir təhsil təcrübəsi və onun təlimin səmərəliliyinə təsiri (Qafqaz Universitetinin bazasında)” mövzusunda konfrans keçirib. Konfransda Azərbaycan Təhsil Şurasının sədri, pedaqoji elmlər doktoru, professor Əjdər Ağayev, Qafqaz Universitetinin pedaqogika fakültəsinin dekanı, professor Erdal Karaman, Şuranın idarə heyətinin üzvləri və fəalları-qabaqcıl məktəb direktorları və müəllimlər iştirak ediblər. Konfransı professor Əjdər Ağayev açaraq bildirib ki, Qafqaz Universiteti Azərbaycanın ali təhsil müəssisələri arasında öz dəst-xətti ilə seçilir. Bu dəst-xətt özündə müasirliyi, dünya təhsil məkanına inteqrasiyanı, mükəmməl maddi-texniki bazanı, keyfiyyətli təhsili, səmimi müəllim-tələbə münasibətlərinin mövcud olduğu yaradıcı təhsil mühitini, milli-mənəvi dəyərləri, halallığı ehtiva edir.\nQafqaz Universitetinin fəaliyyətini əks etdirən videoçarxın nümayişi deyilənləri əyani şəkildə təsdiq etməklə bu ali təhsil ocağı haqqında konfrans iştirakçılarında dolğun təəssürat yaradıb.\nUniversitetin pedaqogika fakültəsinin dekanı, professor Erdal Karaman çıxışında rəhbərlik etdiyi fakültənin fəaliyyət prinsiplərindən bəhs edib. Söyləyib ki, bu gün Qafqaz Universitetində yaradılmış təlim-tərbiyə mühiti, universitetin məzunlarının 80 faizindən çoxunun işlə təmin olunması istedadlı azərbaycanlı gənclərin ali təhsil almaq üçün buranı seçməsinə stimul yaradır. Qafqaz Universiteti gənclərin xaricdə magistr təhsili almaq arzularının da reallaşmasına imkan yaradır.\nKonfransda jurnalist, yazıçı - publisist, “Təhsil və zaman” qəzetinin redaktoru Böyükağa Mikayıllının yenicə çapdan çıxmış "Yaradıcılıq axtarışları" kitabının təqdimatı olub. Kitabı təqdim edən professor Əjdər Ağayev bildirib ki, fəal direktor və müəllimlərin fəaliyyətindən, qabaqcıl təcrübəsindən bəhs olunan“Yaradıcılıq axtarışları” müəllifin ikiillik gərgin zəhməti hesabına başa gəlib. Böyükağa Mikayıllı kitabda yer alan müəllimlərin hər birinin dərslərini, ictimai fəaliyyətini mütəmadi olaraq izləmiş, əgər belə demək mümkünsə, zəngin təcrübəni damla-damla toplamış və nəhayət, tədqiqatlarını bir kitab halında ümumiləşdirmişdir. Bu kitab həm müəllifin, həm də onun qəhrəmanları olan qabaqcıl müəllimlərin yaradıcılıq axtarışlarını özündə ehtiva edir.\nLənkəran Rayon Təhsil Şöbəsinin müdir müavini Güloğlan Bağırov, Bakı şəhər 230 nömrəli tam orta məktəbin direktoru Elşən Qafarov, Xarici Dillər Təmayüllü Gimnaziyanın müəllimi Şəcahan Ramazanova, Şirvan şəhər 9 nömrəli tam orta məktəbin müəllimi Sevinc Niftiyeva, Bakı şəhər 95 nömrəli tam orta məktəbin müəllimi Zümrüd Hüseynova, əməkdar müəllim Həqiqə Məmmədova, İsmayıllı şəhər 6 nömrəli tam orta məktəbin müəllimi Əsgər Manafov, Bakı şəhər 164 nömrəli tam orta məktəbin müəllimləri Sevinc Məcidova və Turan Hüseynova kitabı müəllimlər üçün dəyərli vəsait kimi səciyyələndiriblər.\nKonfransın sonunda 6-7 mart 2015-ci il tarixində Azərbaycan Təhsil Şurasının ABŞ-ın Qarabağ Fondu və Bakı Pedaqoji Kadrların İxtisasartırma və Yenidənhazırlanma İnstitutu ilə birgə keçirdiyi beynəlxalq konfransın sertifikatları həmin konfransın iştirakçılarına təqdim olunub.


Hipertoniyanın yeni müalicə metodu ürək çatışmazlığından əziyyət çəkənlərə kömək edəcək - AZƏRTAC – Azərbaycan Dövlət İnformasiya Agentliyi\nHipertoniyanın yeni müalicə metodu ürək çatışmazlığından əziyyət çəkənlərə kömək edəcək\nBristol Universitetində və “Afferent Pharmaceuticals” biotexnologiya şirkətində çalışan alimlər karotid sinusunda sinir siqnallarının qarşılıqlı təsirinin köməyilə hipertoniyanın yeni müalicə metodunu işləyib hazırlayıblar. Yuxu arteriyasının bu hissəsində baro və xemoreseptorlar yerləşir ki, onların qıcıqlandırılması nəticəsində damarlar genişlənir, arterial təzyiq aşağı düşür, ürək ritmi zəifləyir.\nAZƏRTAC “rns.online” saytına istinadla xəbər verir ki, tədqiqatın nəticələri “Nature Medicine” jurnalında dərc edilib.\nMüalicə yüksək qan təzyiqi yaradan karotid sinusuna yönəlib. Siçovullar üzərində aparılan təcrübə zamanı mütəxəssislər “P2X3” reseptoruna – karotid sinusunda müəyyən sinirlərin həssaslığının artmasında vacib hesab edilən zülala MK-7624 (AF-219) preparatını yeridiblər. Nəticədə qan təzyiqi əhəmiyyətli dərəcədə enib.\nTədqiqatçıların fikrincə, bu metod digər xəstəliklərdən, məsələn ürək çatışmazlığından, yuxuda olarkən apnoe sindromundan (tənəffüsün müvəqqəti dayanması) əziyyət çəkənlərə də kömək edə bilər. Alimlər bildirirlər ki, 15 il ərzində hipertoniyanın müalicə metodunda ilk dəfədir ki, xəstəliyin mənbəyinə bu yolla yanaşılır.\nAZERTAG.AZ :Hipertoniyanın yeni müalicə metodu ürək çatışmazlığından əziyyət çəkənlərə kömək edəcək


Dünyanın ən yaxşı universitetlərinin reytinq siyahısında Azərbaycan ali məktəbləri yer almayıb - Report.az\nDünyanın ən yaxşı universitetlərinin reytinq siyahısında Azərbaycan ali məktəbləri yer almayıb\n2 Oktyabr, 2014 11:35\nBakı. 2 oktyabr. REPORT.AZ/ Times Higher Education (THE) jurnalı dünyanın 400 ən yaxşı universitetinin 2014-2015-ci illər üçün reytinq cədvəlini açıqlayıb. "Report" xəbər verir ki, Azərbaycan universitetlərindən heç biri dünyanın 400 ən yaxşı universitetlər siyahısına daxil olmayıb.\nİlk onluğa ABŞ və Böyük Britaniya ali məktəbləri daxil olub. Reytinqə əsasən, ən yaxşı ali məktəb adını 94,3 bal toplayan Kaliforniya Texnologiya Universiteti qazanıb. İkinci yerdə 93,3 balla Harvard Universiteti qərarlaşıb. Liderlər üçlüyünü 93,2 bal toplayan Oksford Universiteti tamamlayıb. Dördüncü və beşinci yerləri müvafiq olaraq Stenford (92,9 ball) və Kembric (92 ball) universitetləri tutublar.\nOnluğun ikinci beşliyində müvafiq olaraq Massaçusets Texnologiya Universiteti, Priston Universiteti, Berklidə Kaliforniya Universiteti, London İmperiya Kolleci və Yelsk Universiteti qərarlaşıblar.\nƏn yaxşı universitetlər siyahısında Türkiyənin bir neçə ali məktəbi də yer alıb. Belə ki, siyahıda Yaxın Şərq Texniki universiteti (85-ci yer), Boğaziçi Universiteti (139), İstanbul Texniki Universiteti (165) olub.\nRusiyanın Lomonosov adına Moskva Dövlət Universiteti reytinqin 196-cı sırasında qərarlaşıb.


Ermənistanın dövlət terrorizmi və soyqırımı siyasəti bütün dünyanın gözü qarşısında davam edir | 1news.az | Xəbərlər\n17 Oktyabr saat 16:04 ~ 7 dəqiqəlik oxu 2240\nErmənistanın hərbi təcavüzü nəticəsində 2020-ci il sentyabrın 27-dən bu günədək 15-dək dinc əhaliyə qarşı törədilmiş beynəlxalq cinayətlər onu təsdiq edir ki, Ermənistanın Azərbaycana qarşı etnik təmizləmə, soyqırımı və dövlət terrorizmi siyasəti 30 ildən artıqdır ki, bütün dünyanın gözü qarşısında davam edir. Ermənistan silahlı qüvvələrinin yaşayış məntəqələrimizi ağır artilleriya qurğularından və raket sistemlərindən atəşə tutması nəticəsində 60 nəfərə yaxın insan həlak olub, 300-ə qədər çox mülki insan yaralanıb.\nBundan başqa, sentyabrın 11-də Ermənistan silahlı qüvvələrinin cəbhə zonasından xeyli kənarda yerləşən, Azərbaycanın ikinci böyük şəhəri olan Gəncənin mərkəzi hissəsindəki çoxmənzilli yaşayış binasını gecə saatlarında raket atəşinə tutması nəticəsində 5-ü qadın olmaqla 10 nəfər həlak olub, 16 qadın, 6-sı azyaşlı olmaqla 34 nəfər yaralanıb (onlardan 10 nəfəri məktəblidir). Ermənistanın silahlı qüvvələri beynəlxalq hüququn bütün prinsiplərini, o cümlədən 1949-cu il tarixli Cenevrə Konvensiyalarının əsas norma və prinsiplərini kobud şəkildə pozmaqla dinc azərbaycanlı mülki əhaliyə qarşı cinayət əməllərini törətməkdə davam edir. Oktyabrın 15-də təcavüzkar Ermənistanın silahlı qüvvələrinin Tərtərdə dəfn mərasimi zamanı qəbiristanlığı atəşə tutması nəticəsində 4 nəfər həlak olub, 4 nəfər xəsarət alıb. Oktyabrın 17-də gecə saat 1-də Ermənistan silahlı qüvvələrinin Gəncəni raket atəşinə tutması nəticəsində 52 dinc sakin xəsarət alıb, 13 nəfər həlak olub ki, onların arasında 4-ü qadın, 3-ü azyaşlı uşaqlar da var.\n1news.az xəbər verir ki, bu fikirləri AZƏRTAC-a açıqlamasında Azərbaycan Respublikasının Prezidenti yanında Dövlət İdarəçilik Akademiyasının professoru, siyasi elmlər doktoru Elçin Əhmədov bildirib.\nE.Əhmədov deyib ki, Ermənistanın Azərbaycana qarşı təcavüzünün genişlənməsi ilə əlaqədar BMT Təhlükəsizlik Şurasının 1993-cü ildə qəbul etdiyi 822, 853, 874 və 884 saylı qətnamələrdə Azərbaycanın ərazi bütövlüyü, suverenliyi və sərhədlərinin toxunulmazlığının zəruriliyi bildirilir. BMT Təhlükəsizlik Şurasının sənədlərində işğalçı qüvvələrin Azərbaycan ərazilərindən dərhal və qeyd-şərtsiz çıxması qeyd olunsa da, Ermənistanın açıq-aşkar işğalçılıq mövqeyi tutması nəticəsində bu qətnamələr indiyədək yerinə yetirilməyib. Bununla yanaşı, faşist ideologiyasına əsaslanan təcavüzkar siyasət, eləcə də münaqişənin həlli ilə bağlı Ermənistan rəhbərliyi tərəfindən səsləndirilən fikirlər tarixi reallıqları, münaqişənin əsl mahiyyətini əks etdirmir. Məqsəd danışıqları imitasiya üçün aparmaq, yəni vaxt uzatmaqla işğalçılıq siyasətini davam etdirməkdir.\nTörətdiyi təxribatlara və terror aktlarına görə cəzasız qalan işğalçı ölkə iyulun 12-də Azərbaycan-Ermənistan sərhədinin Tovuz rayonu ərazisində növbəti hərbi təxribat yaratdı. Bununla düşmən ictimai fikri ölkədaxili problemlərdən, eləcə də işğal altında saxladığı Dağlıq Qarabağ və ətraf 7 rayondan yayındırmaqla yanaşı, açıq şəkildə işğalçılıq siyasətini davam etdirməyə hədəflənmişdi. Təbii ki, Ermənistan öz çirkin məqsədinə çatmaq üçün fürsət gözləyirdi.\nBu il sentyabrın 27-də Ermənistan silahlı qüvvələri bir neçə istiqamətdən müxtəlif növ silahlardan, o cümlədən ağır artilleriyadan istifadə edərək yaşayış məntəqələrimizi, eyni zamanda, hərbi mövqelərimizi atəşə tutdular. Azərbaycan Prezidenti, Silahlı Qüvvələrin Ali Baş Komandanı İlham Əliyevin rəhbərliyi ilə ordumuz təxribata cavab olaraq, işğal altında olan torpaqlarımızı azad etmək üçün genişmiqyaslı əks-hücum əməliyyatına başladı. Müzəffər ordunuz düşmənin layiqli cavabını verir və xalqımız bütünlüklə Ali Baş Komandanın ətrafında səfərbərdir və öz Liderinə inanır.\nProfessor vurğulayıb ki, torpaqlarımızın azadlığı uğrunda qüdrətli ordumuzun şanlı tarix yazması insanlarda böyük ruh yüksəkliyi yaradıb. Azğın və xəyanətkar düşmənə sarsıdıcı zərbələr endirilir, ərazilərimiz işğalçılardan təmizlənir. Cəbrayıl və Füzuli şəhərlərinin, eləcə də bir sıra yaşayış məntəqələrimizin işğalçılardan azad edilməsi, həmçinin müxtəlif istiqamətlərdə strateji yüksəkliklərin ələ keçirilməsi xalqımıza böyük inam bəxş edib.\n“Ancaq biz nəyin şahidi oluruq? Son 19 gün ərzində, təcavüzkara qarşı heç bir təzyiq nəinki yoxdur, dünya birliyi Ermənistanın yürütdüyü faşist ideologiyası, Azərbaycana qarşı etnik təmizləmə, dövlət terrorizmi və işğalçılıq siyasətini bütün dünyanın gözü qarşısında baş verən bu qanlı terror hadisələrinə seyrçi mövqedən yanaşır, xüsusilə, onu sülhə məcbur etmək üçün BMT Təhlükəsizlik Şurasının qəbul etdiyi 822, 853, 874, 884 saylı qətnamələr əsasında qeyd-şərtsiz Azərbaycan torpaqlarından çıxması tələbini qoymurlar. Azərbaycan Prezidenti, Ali Baş Komandan İlham Əliyev sentyabrın 27-dən bu günə qədər Ermənistanın hərbi potensialına sarsıdıcı zərbə vurulduğunu bildirib. Dövlət başçısının da qeyd etdiyi kimi, Ermənistan bu qədər silah-sursatı, texnikanı necə əldə edə bilib. İqtisadi cəhətdən zəif bir ölkə Azərbaycan tərəfindən qənimət götürülən və dəyəri 2 milyard dollar olan texnikanı haradan alıb və ya bu silahı onlara kim verib?”, - deyə Elçin Əhmədov əlavə edib.\nOnun sözlərinə görə, Ermənistan bütün beynəlxalq hüquqi sənədləri, xüsusilə BMT Nizamnaməsinin I və II maddələrində, 1970-ci il 24 oktyabr tarixli beynəlxalq hüququn prinsipləri haqqında Bəyannamədə, eləcə də 1975-ci il 1 avqust tarixli ATƏM/ATƏT-in Helsinki Yekun Aktında ifadə olunmuş beynəlxalq hüququn əsas prinsiplərini kobudcasına pozub. Beynəlxalq hüququn normalarının erməni sayaq təfsiri dövlətlərin ərazi bütövlüyü və sərhədlərin pozulmasının qeyri-mümkünlüyü haqqında 1990-cı il noyabrın 21-də qəbul edilmiş yeni Avropa üçün Paris Xartiyasına da tamamilə ziddir və qəbuledilməzdir. Bununla yanaşı, Ermənistan BMT-nin Uşaq Hüquqları haqqında Konvensiyasını ratifikasiya edib. Lakin buna baxmayaraq, uşaqlara qarşı zorakılıq əməlləri törətməkdən çəkinmir, istər müharibə, istərsə də atəşkəs zamanı öz çirkin niyyətlərini həyata keçirir. Ermənistanın Azərbaycan mülki əhalisinə və mülki obyektlərə birbaşa və qəsdən hücumları, beynəlxalq humanitar hüququn və insan haqlarının, xüsusilə 1949-cu il Cenevrə konvensiyaları və ona 1 saylı Əlavə, həmçinin Uşaqların hüquqlarının və İnsan hüquqlarının müdafiəsi, eləcə də fundamental azadlıqlara dair Konvensiyanın ciddi şəkildə pozulmasıdır.\nE.Əhmədov deyib: “Prezident İlham Əliyevin qeyd etdiyi kimi, Ermənistanda hakimiyyət dəyişə bilər, amma bu ölkənin terrorçu və faşist mahiyyəti dəyişməz olaraq qalır, bunu hər kəs və bütün dünya bilməlidir. Ermənistanın yürütdüyü faşist ideologiyası, Azərbaycana qarşı etnik təmizləmə, dövlət terrorizmi, soyqırımı və işğalçılıq siyasəti 30 ildən artıqdır ki, dünya ictimaiyyətinin gözü qarşısında baş verir. Qeyd etmək lazımdır ki, Ermənistanın faşist ideologiyası və terroru dövlət siyasətinə çevirməsi danılmaz faktlarla sübut edilir və uzun illərdir ki, bu, bütün hakimiyyətlər dövründə davam etdirilir. Ona görə də dünya birliyi ikili standartları kənara qoyub Ermənistana özünü cəzasızlıq şəraitində hiss etməsinə imkan verməməli, münaqişənin ədalətli həlli üçün BMT Nizamnaməsi, Helsinki Yekun Aktı, eləcə də BMT Təhlükəsizlik Şurasının 1993-cü ildə qəbul etdiyi qətnamələr əsasında təcavüzkarın açıq-aşkar anneksiya siyasətinə son qoyulması üçün təsirli tədbirlər görməli, eləcə də Ermənistan rəsmilərinin Azərbaycanın suverenliyi və ərazi bütövlüyünü kobud surətdə pozan hüquqazidd addımlarının qarşısını almalı və təcavüzkarı beynəlxalq birliyin iradəsinə tabe etdirməlidirlər. Bu səbəbdən dünya birliyi Ermənistanın Azərbaycanın mülki əhalisinə qarşı törətdiyi beynəlxalq cinayətlərə laqeyd qalmamalı, bu ölkənin cinayətkar rəhbərliyi məsuliyyətə cəlb olunmalı və törətdiyi qəddar əməllərə görə cavab verməlidir. Əgər bunu beynəlxalq birlik etməyəcəksə, Azərbaycan özü cinayətkarları cəzalandıracaqdır”.\nO vurğulayıb ki, Prezident İlham Əliyev dəfələrlə beynəlxalq platformalarda Ermənistanın işğalçılıq siyasətini ifşa edərək təcavüzkarın faşist ideologiyası yürütdüyünü və terrorizmin dövlət səviyyəsində dəstəkləndiyini bütün dünyaya bəyan edib. Bu baxımdan, dövlətimizin BMT-nin Nizamnaməsinin 51-ci maddəsini rəhbər tutub öz ərazilərini azad etmək hüququ var və bundan istifadə edərək uğurlu və genişmiqyaslı əks-hücum əməliyyatları həyata keçirir. Dövlətimizin başçısı birmənalı olaraq bildirib ki, Azərbaycanın işi haqq işidir və Qarabağ Azərbaycandır!\nOktyabrın son gününün havası AÇIQLANDI\nCeyhun Bayramov: “Həmrəyliyimiz, dəstəyimiz, dualarımız sizinlədir, qardaş Türkiyə!”\nAnar Eyvazov: Düşmən bilməlidir ki, bundan sonra da ona qarşı adekvat cavab tədbirləri görüləcək


Bakiya coxlu pul gelecek\n09:56 16 Mart 2015\nAzerbaycanda son iller erzinde aparilan iqtisadi islahatlar, elverisli biznes ve investisiya muhiti, sahibkarligin inkisafi, iqtisadiyyatin yuksek temple artmasi ve saxelendirilmesi, habele qeyri-neft sektorunun iqtisadi inkisafda istiqametverici ve hereketverici rol oynamasi olkenin dunya iqtisadiyyatina inteqrasiyasi ucun genis imkanlar acib. Bunun fonunda Azerbaycanin ixrac potensiali ehemiyyetli derecede guclenib, olkenin xarici ticaret elaqeleri xeyli genislenib.\nANS PRESS-in melumatina gore, son on il erzinde xarici ticaret teqriben 8 defe, o cumleden ixrac 10 defe ve qeyri-neft ixraci 6 defe artib. Qeyri-neft mehsullarinin ixrac cografiyasi da ilbeil artir. Yuksek keyfiyyeti ile secilen mehsullarimiz enenevi bazarlarla yanasi, ABS, Kanada, Avstraliya, Yaponiya, Yeni Zelandiya, Afrika ve Latin Amerikasi olkeleri kimi uzaq olkelere de ixrac olunur.\nTebii ki, iqtisadi bohranin yarandigi, reqabetin artigi dunyada ixrac potensialinin ve onun ehate dairesinin daha da genislendirilmesi ucun yeni mexanizmlerin yaradilmasina boyuk ehtiyac var. Ele bu meqsedle prezident Ilham Eliyev bu il yanvarin 27-de “Azerbaycan Respublikasi regionlarinin 2014-2018-ci illerde sosial-iqtisadi inkisafi Dovlet Proqrami”nin icrasinin birinci ilinin yekunlarina hesr olunan konfransda Azerbaycanda Tesviq Sistemi yaradilmasinin vacibliyini soyleyib. Bu meqsedle yeni mexanizmlerin islenib hazirlanmasi barede Iqtisadiyyat ve Senaye Nazirliyine tapsiriqlar verib.\nEkspertler deyibler ki, bir cox olkelerde bele sistem var. Evveller olkemiz buna o qeder de meyilli deyildi, cunki Azerbaycanin ixrac potensiali az idi, lakin idxaldan asililigi azaltmaq esas mesguliyyet idi. Indi ise ixrac potensiali var ve ona gore Tesviq Sisteminin tetbiqine ehtiyac var.\nOnlarin fikrince, bu sistemin yaradilmasi Azerbaycanin ixrac potensialinin artirilmasi, olkemizin elverisli cografi movqeyinden tranzit ucun genis istifade edilmesi, tekrar ixrac ve serhedyani bazarlarinin qurulmasi ucun butun imkanlardan yaralnailacaq. Ixracat qarsisindaki suni baryerler aradan goturulecek, ixracat tesviq edilecek, ixracatcilarimizin xarici olkelerde uzlesdiyi problemlerin helline destek verilecek. Hemcinin ixracatcilar xarici bazarlardaki prosesler, konyunktur, inkisaf meylleri ve proqnozlar uzre informasiya ile temin edilecek.\nMilli Meclisin deputati, Iqtisadi ve Sosial Innovasiyalar Institutunun rehberi Eli Mesimli de bu meseleye musbet munasibet bildirib. O ANS PRESS-e deyib ki, bir terefden xaricden Azerbaycana getirlen mallari evez ede bilen sahelerde muasir teleblere cavab veren istehsal sahelerinin genislendirilmesi isi, diger terefden ise neftdenkenar saheler uzre xarice mal cixara bilen is adamlari vergi guzestleri, elverisli sertlerle kredit, gomruk sahesinde munbit seraitin yaradilmasi, burokratik engellerin aradan qaldirilmasi ve sair vasitesile tesviqlendirilmelidir.\nDiger terefden, Tesviq sisteminin yaradilmasi ixracyonlu sahibkarligin desteklenmesi ucun esas hedeflerden olacaq. Bu meqsedle Ixrac Bankinin yaradilmasi tesviq olunacaq. Eyni zamanda, sahibkarlarin ixrac etdiyi mehsullari neqli ve ya ixrac olkesinde fovqelade ve gozlenilmez hallardan muhafize etmek ucun ixracin sigortasi mexanizmi yaradilacaq.\nAzerbaycan Avropa ve Merkezi Asiya, hemcinin Rusiya, Turkiye, Iran, BEE arasindaki yerustu ticaret tranzitinden boyuk gelirler elde etmek imkanindadir. Bunun ucun Azerbaycanin serhed-gomruk menteqeleri yenilenir, yuk avtomobillerinin suretli kecidi temin edilir, hemcinin Xezer denizinden Gurcustan serhedi, Rusiya serhedi ve Iran serhedi istiqametlerinde avtomobil yollarinin beynelxalq standartlara uygun yenidenqurulur. Yuk avtomobillerinin hereketine engel toreden suni maneeler aradan qaldirilir.\nOlke erazisinde tekrar ixrac meqsedile avtomobil, masin ve avadanliq, texnologiya bazarlarinin teskil edilmesine destek verilir. Eyni zamanda xarici vetendaslarin Azerbaycandan aldigi mallara “Vergiden azad” rejimi tetbiq edilib ve gomruk kecidlerinde is sadelesdirilib.\nIqtisadiyyat ve Senaye Nazirliyinden bildirilib ki, yerli sahibkarlarin ilbeil artan ixrac potensiali ve ixrac cografiyasi onlarin potensial bazarlardaki movcud tendensiyalar, tetbiq olunan qayda ve telebler, bir sozle, xarici ticaret sahesinde etrafli ve deqiq melumatlara malik olunmasi ile six baglidir. Bu prosesde is adamlarina desteyin gosterilmesi, onlarin maariflendirilmesi sahesinde fealiyyet gosteren Azerbaycanda Ixracin ve Investisiyalarin Tesviqi Fondunun da (AZPROMO) ozunemexsus rolu var ve ixracinin tesviqi, o cumleden mehsullarimizin xarici bazarlarda tanidilmasi istiqametinde feal isler gorub.\nYerli sirketlerin ixrac sahesinde maariflendirilmesi meqsedile 9 moduldan ibaret "Ixracatcilar ucun Telimat Kitabi" hazirlanib. Telimat kitabi ixracata yeni baslayan ve ya gelecekde oz mehsullarini xarici bazarlara cixarmagi dusunen, ixracla mesgul olan sahibkarlar ucun planlasdirilib. Bundan elave, Ixracatcilar ucun Telim Proqrami da heyata kecirilir.\nBir sozle, Azerbaycanda qeyri-neft ixrac senayesinin inkisafi ucun boyuk potensial movcuddur. Bu istiqametde hokumet qanunvericiliyi tekmillesdirir ve ixrac sektoruna destek olur. Bele olan halda, olkede kifayet qeder Azerbaycan brendini tesviq etmek ve yeni bazarlara cixarmaq arzusunda olan sahibkarlar ordusu yaranacaq.\nXəbərin orijinal ünvanı: http://anspress.com/index.php?a=2&lng=az&cid=2&nid=323613


İranda öldürülən mühacir – Əlikamal Qənizadə\n16 Avqust 2020 19:29 (UTC+04:00)\nTürk yazıçı, ictimai-siyasi xadim Hüseyn Nihal Atsız 1971-ci ildə “Ötüken” jurnalının 8-ci sayında dərc etdirdiyi “Mehmet Sadık Aran – Tahsin Demiray” adlı məqaləsində yazıb: “1926-cı ildə dərs ilinin əvvəlində Ədəbiyyat fakültəsində dərslərin başlandığı zaman məni bir həftə sonra əsgərliyə apardıqları üçün hərbi xidmətimi başa vurandan sonra, növbəti il 1927-ci ildə təkrar dərslərə başladığım zaman yeni simalarla qarşılaşdım. O zaman Ədəbiyyat fakültəsinin şöbələrində təhsil üç il idi və ilk iki il hazırlıq, sonuncu il ixtisas sayılırdı. İxtisas alan tələbələr özlərinin seçdikləri dörd dərs üzrə dərsə girməklə mükəlləf idilər.\nBizim ilk dörd semestr, yəni hazırlıq dönəmi xeyli qələbəlik yaranmış, 10-12 nəfər olmuşdu. Bəlkə də, günümüzün tələbələri 10-12 nəfərlik “qələbəliyə” heyrət edəcəklər, amma elə idi. Yeni simalar arasında iki nəfər də azərbaycanlı vardı: Kamal və Məhəmmədsadıq.\nKamal tam bir azəri ağızı ilə danışırdı, gülərüz, amma soyuqqanlı gənc idi. Məhəmmədsadıq isə azəri və Türkiyə türkcəsi ləhcələrinin qarışığından ibarət bir türkcə ilə danışan zarafatcıl, bir az da dəli-dolu bir cavan idi. Hər ikisi də çox bilgili, həm də bütün azərilər kimi yaraşıqlı idilər, asanlıqla söz söyləyə bilirdilər. Fars və rus dillərini yaxşı bilirdilər. Bundan başqa Məhəmmədsadıq din xadimi ailəsində yetişdiyi üçün ərəbcəni də başa düşürdü.\nİkisi də Ədəbiyyat fakültəsini bitirmədi. Əslində, onlar tələbə deyil, siyasət adamları, mücahid idilər. Qısa ömrü olan Azərbaycan Cümhuriyyətində xidmət etmişdilər. Bu dövlət Moskva tərəfindən istila edilincə Türkiyəyə sığınmışdılar. Sonralar Kamal İran Azərbaycanına gedərək mübarizəsini orada davam etdirdi və II Dünya müharibəsi illərində İran Böyük Britaniya və Moskva tərəfindən işğal edildiyi zaman kommunistlər tərəfindən öldürüldü”.\nH.N.Atsızın bəhs etdiyi Məhəmmədsadıq Aran Azərbaycan Cümhuriyyəti Parlamentinin üzvü olub, ömrünün böyük hissəsini mühacirətdə keçirib. Digər şəxs isə Əlikamal Qənizadədir. Onun haqqında, demək olar ki, geniş məlumat yoxdur.\n“Yeni Kafkasya”da Kamal\nƏlikamal Qənizadənin adı mühacirət mətbuatında bəzi mətbuat orqanlarının (“Odlu yurd”, “Bildiriş”) məsul müdiri kimi qeyd edilib. Eyni zamanda mühacirətdə çap edilən ilk jurnal olan “Yeni Kafkasya”da yazıları və xəbərləri dərc olunub.\nƏlikamalın “Yeni Kafkasya”da dərc olunan ilk xəbəri “Berlində “Turan” akademi cəmiyyətində” adlanır və “Azərbaycanlı Əli Kamal” imzası ilə dərc olunub. Jurnal xəbərin girişində “xüsusi müxbirimizdən” ifadəsini qeyd edib. Belə anlaşılır ki, Əlikamal həmin vaxt Berlində yaşayırmış. Məqalədə isə Berlində “Turan” cəmiyyətində Azərbaycanın istiqlal günü ilə bağlı keçirilən tədbirdən bəhs edilib.\n“Yeni Kafkasya”da “Azərbaycanlı Əli Kamal” imzası ilə dərc olunan məktublardan biri jurnalın bir yaşı münasibətilədir. 1924-cü il 15 sentyabr tarixli Berlindən göndərilən məktubda müəllif yazıb: “... “Yeni Kafkasya” Quzğun dənizin sahilində möhtəşəm bir inciyə bənzəyən Bakının qurtulduğu o məsud gündə intişara başladı...”.\n1925-ci ilin yanvar ayında “Azərbaycanlı Kamal” adı ilə Berlindən göndərdiyi “İstiqlal mücahidləri unudula bilməz!” adlı məqaləsində müəllif Solovetski düşərgəsinə sürgün edilən azərbaycanlıların taleyindən bəhs edib. Jurnalda bu məqalədən əvvəl yenə Əlikamalın göndərdiyi Almaniyada fəaliyyət göstərən Azərbaycan İstiqlal Komitəsinin 25 yanvar tarixli bəyannaməsi dərc olunub. Buradan aydın olur ki, Əlikamal Berlindəki bu komitənin fəal üzvü olub. Bəyannamədə rusların zülmünə qarşı azərbaycanlı gənclərin susmayacaqları, istiqlal mübarizəsinə davam edəcəkləri bildirilib: “... Nə mini-mini yavrusuna istiqlal nənnisi fısıldayan analar, nə o müqəddəs qurtuluş günü üçün yarıqaranlıq köşələrdə mavi, al və yaşıl rəngli bayrağı tikməklə məşğul həmşirələr, nə də titrək dodaqları ilə dua edən ixtiyarlar, nə də hürriyyət və istiqlal deyə bağıran gənclər susar. Bəli, dünyada tək bir azərbaycanlı qalıncaya qədər bu dava susmaz!”.\n“Azərbaycanın yeganə hürr şairi...”\nƏlikamalın 1925-ci ilin martın birində Berlindən “Yeni Kafkasya”ya göndərdiyi açıq məktub istiqlal şairi Əmin Abid Gültəkinə ünvanlanıb. Jurnalda Gültəkin imzası ilə yazan ədəbiyyatşünas Əmin Abidin şeirləri dövrün istiqlal ədəbiyyatının önəmli nümunələri idi. Əlikamal məktubunda yazıb: “Şeirlərinizdən yad ellərdə əziz və sevgili vətənin havasını alırıq... Azərbaycanın yeganə hürr şairi olan siz, bu gün haqqını müdafiədən və hissiyyatını izhardan mən edilən böyük bir kütlənin yeganə tərcümani-hissiyyatısınız. Digər şairlərimiz, ədiblərimiz vəd edilən günə qədər içlərindəki atəşi bağırlarında saxlamaq bədbəxtliyində qalmışdırlar...”.\n“Yeni Kafkasya”nın 38-ci sayında “Sürgündə mücahidlərin faydasına” adlı kiçik xəbərdə Əlikamalın Berlində sürgündəkilər üçün toplanan yardıma 25 mark miqdarında kömək etdiyini oxuyuruq.\n“Azərbaycan pulu ilə erməni təbliğatı”\nƏlikamalın “Yeni Kafkasya”dakı ən maraqlı yazılarından biri 1926-cı ildə çap olunmuş “Azərbaycan pulu ilə erməni təbliğatı” məqaləsidir. Məqalədə qeyd olunur ki, alman professorlarından Ludin Muğan ovalığının suvarılması ilə bağlı tədqiqat aparmaq üçün Azərbaycanda olub və elmi fəaliyyətinə görə ayda 500 dollar maaş alıb. Tədqiqatını başa çatdırıb Almaniyaya qayıdan Ludin Almaniya Mühəndisləri Cəmiyyətində bununla bağlı ictimaiyyətə konfrans verib. Mövzu Azərbaycanla bağlı olduğuna görə konfransa Əlikamalla yanaşı ona yaxın azərbaycanlı tələbə də qatılıb. Konfranasda Ludin əvvəlcə Bakıda əldə etdiyi fotoşəkilləri göstərib. Əlikamal yazıb: “Azərbaycanda sanki nümunəlik də olsa, Avropa qiyafətli tək bir insana belə təsadüf imkansızmış kimi üst-başı yırtıq, pis və kirli uşaqlar, ağzı-burnu örtülü qadınlar, səfalətə əbədi ünsiyyət qazanmış bir sürü biçarələr azərbaycanlı deyə göstərilirdi. Azərbaycanlı olduğum üçün mən məmləkətimi professor Ludindən daha yaxşı tanıdığım halda bu rəsmlərin hansı azərbaycanlılara aid olduğunu idrakdan aciz bir halda idim”.\nƏlikamal professorun bu şəkilləri göstərməkdə məqsədinin bolşevik istilasından sonra azərbaycanlıların düşdüyü səfalətin miqyasını təqdim etmək olduğunu hesab edib, amma ardınca Ludin başqa fotoşəkillərə keçdiyi üçün yanıldığını görüb: “Azərbaycandan sonra pərdədə Qafqaz ermənilərinə aid lövhələr görünməyə başladı. Fəqət bu seriyada haləti-ruhiyyə tamamilə başqa inikas oyandırmaq məqsədilə idi. Bunlar ermənilərin mədəniyyətini, təmiz və gözəl qiyafətlərini, doktorluq, mühəndislik və s. kimi yüksək elm və fənnə bağlı olduqlarını nümayiş etdirirdi. Professor bu qədər ilə qalsaydı, yenə bir şey idi. Onu o qədər də qərəzkarlıqla ittiham etməzdik. Halbuki əsl siyasi proqram sonra başladı. Bunu xristian və erməni qətliamlarını (?) göstərən rəsmlər isbat etdi...”.\nYazıdan aydın olur ki, Ludin Birinci Dünya müharibəsi və Qafqazdakı milli hökumətlər zamanı türklər və Qafqaz tatarları tərəfindən ermənilərin “vəhşicəsinə qətl edilməsi” ilə bağlı tablolar göstərib: “Professorun bu “alimanə” müqayisəsindən üzərimdə hasil olan təsiri, əlbəttə başa düşərsiniz. Bu, elmi siyasi qərəzlərə alət edən, zavallılara qarşı bəslənən bir nifrətdən ibarət idi. Eyni zamanda zavallı Azərbaycanın talesizliyinə də acıyırdım. Professora ayda min lirə Azərbaycan kəndlisinin cibindən verilir, fəqət təbliğat başqalarının lehinə, onun əleyhinə icra edilir. Bəlli idi ki, Azərbaycanda kommunist cildinə girərək mühüm məqamları işğal edən hiyləgər şovinistlər professor Ludini qazanmış, Azərbaycan pulu ilə onu erməni davasının müdafiəçisi etmişlər. Professor bir mütəxəssis idi. Qətliamlara aid fantaziyalardan ibarət tabloları o, ancaq erməni şovinistlərdən ala, Daşnaksütyunun dəlalətiylə tapa bilərdi”.\nH.N.Atsız məqaləsində Kamal və Məhəmmədsadıq Aranla 1927-ci ildə İstanbulda Ədəbiyyat fakültəsində tanış olduğunu qeyd edib. “Yeni Kafkasya” jurnalının 1927-ci ilin 1 fevralında nəşr olunan 77-78-ci qoşasayında verilən xəbərdə Əlikamal Qənizadənin artıq İstanbulda olduğunu oxuyuruq: “Azəri Türk Gənclər Birliyinin katibi Əlikamal bəy “Yeni Kafkasya” idarəxanasında cəmiyyət üzvlərinə məxsus olmaqla “İttihaddan əvvəl Almaniya” mövzusunda tarixi bir konfrans vermişdir. Konfrans iki qismdən ibarət olub, ikinci qismi də veriləcəkdir”. Bu birliyin sədri isə Əlikamalın dostu və tələbə yoldaşı Məhəmmədsadıq Aran idi. Aydın olur ki, İstanbula gələn kimi Əlikamal həm İstanbul Universitetinin Ədəbiyyat fakültəsinə daxil olub, həm də Azəri Türk Gənclər Birliyində təmsil olunaraq istiqlal mübarizəsini davam etdirib. Qənizadənin universiteti bitirməməsi ilə bağlı Atsızın verdiyi bilgi doğrudur. İstanbul Universitetində o illərdə elmi iş müdafiə edənlərin siyahısında Əlikamalın adı yoxdur. Azərbaycanlılardan Əmin Abidin və Səlim Rəfiqin adları isə mövcuddur.\nİstanbulda yaşadığı müddətdə Əlikamalın “Yeni Kafkasya” jurnalında “Bu gün”, “Yeni bir 28 Maya doğru!”, “İkinci-üçüncü qafilə”, “Bu gün haqqında Türkiyə mətbuatı” və “Dörd şəhid dostu düşünərkən!” adlı məqalələri dərc olunub. Bu məqalələrin mövzusu 28 May istiqlal günü, Bakının işğaldan azad olunması, 27 Aprel işğal günü və istiladan sonra gənc mücahid azərbaycanlıların qətl edilməsi kimi mövzuları özündə ehtiva edir.\n“Odlu Yurd” jurnalı\n“Yeni Kafkasya” jurnalının qapadılmasından sonra Məhəmmədəmin Rəsulzadə “Azəri Türk” jurnalını çap edib. Bu jurnalda Əlikamalın yazılarının olub-olmamasını hələ ki tədqiq etmək imkanımız olmayıb.\n1929-cu ilin martında İstanbulda M.Rəsulzadənin baş redaktorluğu ilə çap olunan “Odlu yurd” jurnalının ilk sayında dərginin imtiyaz sahibi kimi Abbasqulu Kazımzadəni, məsul müdir kimi Əlikamal Qənizadəni (jurnalda sadəcə Kamal yazılıb) görürük.\n“Odlu yurd” jurnalının 1930-cu ilin martında çıxan 13-cü sayında Əlikamalın “İkinci qurban” adlı məqaləsi dərc olunub. Yazıda Eskişehirdə vəfat edən azərbaycanlı Hacıağa Nuridən bəhs edilsə də, məqalədən öz həyatı haqqında da bilgilərə rast gəlirik:\n“Onu ilk dəfə Bakıda Haşımovun binasında Türk Ədəmi Mərkəziyyət Müsavat Xalq Firqəsinin sadə salonunda gördüm. O vaxt bir çox fəlakətlərdən sonra azəri xalqı öz muradına çatmış, sevgili üçrəngli bayrağını Azərbaycanın masmavi, parlaq səmasında yüksəldərək türk-islam tarixində ilk dəfə doğmuş Demokratik Azərbaycan Cümhuriyyətini elan etmişdi. Xarici və daxili təhlükələrin bir qismini məhv etdikdən sonra gənc nəsli tərbiyə edərək istiqbala hazırlamaq üçün Müsavat firqəsi müxtəlif sahələrdə fəaliyyət göstərdiyi kimi tələbələr arasında da milli ruhu inkişaf etdirmək üçün Bakı Komitəsi nəzdində bir də Müsavatçı Tələbələr Bürosu təşkil etmişdi. Bu tələbələr bürosunda ilk dəfə onunla tanış oldum. Arxadaşlarımızdan Məhəmmədzadə Əbdülvahab bəy məni ona təqdim etmişdi. Gözlərində parıldayan zəkası dərhal diqqətimi cəlb etmişdi. Dərhal anlaşdıq, ruhumuza aşina və çox möhtac olduğumuz xüsusiyyətə malik bir arxadaş, nizam-intizama əməl edən modern firqə adamı olduğunu dəfələrlə göstərmişdi. Məşum istila hadisəsindən sonra Hacıağa Nuri bəy təhsil üçün Almaniyaya getmişdi. 1923-cü ildə Azərbaycanda hökmran olan istila dalğası məni əvvəl İrana, sonra da Almaniyaya atdı. Almaniyaya gedər-getməz ilk hədəfim Hacıağa Nuri bəyin ünvanını tapmaq oldu. Bir neçə hazırlıqdan sonra 1924-cü ildə Almaniyada Müsavat firqəsinin ilk şöbəsini təşkil etdik və Gürcüstan üsyanı ərəfəsində Berlində bir qurultay həyata keçirdik. Qurultayın rəisi Hacıağa Nuri bəy idi. Almaniyada yaşayan bir çox arxadaş da bizə qoşuldu. Əsaslı güc topladıqdan sonra müxtəlif sahələrdə fəaliyyətə başladıq”.\n“Odlu yurd”un 14-cü sayında Qənizadənin işğalın 10-cu ildönümü münasibətilə “27 Aprel faciəsi”, 16-cı sayında isə 28 may günü münasibətilə “Azərbaycanın böyük günü” adlı məqalələri dərc olunub.\nƏlikamal “Odlu yurd” jurnalının 1931-ci ildə çap olunan 27-ci sayınadək məsul müdiri olub. 28-ci sayda məsul müdir olaraq B.Süleyman adı qeyd olunub. Qənizadə həmçinin 1930-1931-ci illərdə çap olunan “Bildiriş” qəzetinin də 40-cı sayınadək məsul müdiri olub. Jurnalın imtiyaz sahibi yenə də Abbasqulu Kazımzadə idi.\nGüman edirik ki, İstanbuldakı Azərbaycan mətbuatı hökumət tərəfindən rəsmi şəkildə qadağan edildikdən sonra Əlikamal Qənizadə 1931-ci ildə İrana köçüb. Avropadakı mühacir mətbuatında onun imzasına hələ ki rast gəlməmişik. Bu baxımdan Qənizadənin 1931-1941-ci illərdə İranda yaşadığını düşünürük. Rus qoşunları 1941-ci ildə İrana daxil olduqları zaman uzun illər onlara qarşı mübarizə aparmış mühacirləri də öldürüb. Təyyarəçi Cəlal Məhəmmədzadə də bu aqibəti yaşayıb. Təəssüf ki, Əlikamal Qənizadənin İranda öldürülməsi faktı mühacirətşünaslıqda bir boşluğu ortaya çıxarır: Azərbaycan mühacirət tarixinin İran dövrü...\nÖtənlərdə Türkiyədə bir auksionda məşhur türk ədəbiyyatçısı Fuad Köprülünün arxivindəki vizitkalar satışa çıxarıldı. Həmin auksionda üzərində “Aserbeidschan (Bakou). Berlin. Ali Kemal Ganizadeh” yazılı Əlikamala məxsus vizitka da mövcud idi. Görünür, Əlikamal Fuad Köprülüdən İstanbul universitetində dərs alıb və ya şəxsi əlaqəsi olub.\nTürk tədqiqatçı, kolleksiyaçı Serkan Akgöz isə sosial media hesabında paylaşdığı bir fotoşəklə maraqlı izah verib. 1927-1928-ci illərdə İstanbul Universitetinin yataqxanasında çəkilən fotoşəkildəkilərin kimliyini (bəzilərini nömrələyərək) bu şəkildə qeyd edib: 1. Pertev Naili Boratav (sağında Məhəmmədsadıq Aran, onun sağında azərbaycanlı Kamal); 2. Nihal Atsız; 3. Orxan Şaiq Gökyay; 4. Nihad Sami Banarlı; 5. Cəlaləddin Wang-Zin-Shan; 6. Tahsin Banguoğlu (solunda qara kostyumlu Ziya Karamuk).\nSerkan Akgözün şəkildə nömrələdiyi şəxslər Türkiyənin gələcək ədəbiyyatşünaslarıdırlar. Fotoşəkildə Məhəmmədsadıq Aran və Əlikamal Qənizadənin yer alması onlarla eyni fakültədə oxumalarına görədir.\nSonda Əli Kamalın “Yeni Kafkasya” və “Odlu yurd” jurnalındakı məqalələrinin siyahısını təqdim edirik.\n“Berlin'de “Turan” Akademi Cemiyetinde” – “Yeni Kafkasya”, sayı 18, 1924\n“Yeni Kafkasya Sene-i Devriyesi Münasebetiyle” – “Yeni Kafkasya”, sayı 25, 1924\n“İstiklal Mücahitleri Unutulamaz!” – “Yeni Kafkasya”, sayı 33, 1925\n“Açık Mektup” (Gültekin Bey'e”) - “Yeni Kafkasya”, sayı 36, 1925\n“Azerbaycan'da Vaziyet” - “Yeni Kafkasya”, sayı 5 (53), 1925\n“Azerbaycan Parasıyla Ermeni Propagandası”, “Yeni Kafkasya”, sayı 9 (57), 1926\n“Bugün” - “Yeni Kafkasya”, sayı 84, 1927\n“Yeni Bir 28 Mayıs'a Doğru!” - “Yeni Kafkasya”, sayı 86, 1927\n“İkinci-Üçüncü Kafile” - “Yeni Kafkasya”, sayı 90, 1927\n“Bugün Hakkında Türkiye Matbuatı”, “Yeni Kafkasya”, sayı 93, 1927\n“Dört Şehit Arkadaşı Düşünürken!”, “Yeni Kafkasya”, sayı 95, 1927\n“İkinci kurban”, “Odlu Yurt”, sayı 13, 1930\n“27 Nisan Faciası”, “Odlu Yurt”, sayı 14, 1930\n“Azerbaycan'ın Büyük Günü”, “Odlu Yurt”, sayı 16, 1930


Ölkəmizdə həyata keçirilən islahatlar ciddi nəticələr verməkdədir\n05 İyul 2020-ci il\nMərkəzi Nəzarət - Təftiş Komissiyası\nYAP Qadınlar Şurasının İdarə Heyətinin üzvləri\nYAP Qadınlar Şurasının Şura üzvləri\nYAP Gənclər Birliyinin İdarə Heyətinin üzvləri\nYAP Gənclər Birliyinin Şura üzvləri\nƏsas səhifə > Müsahibələr Azər Badamov\n26 İyul 2019 14:25\nMilli Məclisin deputatı Azər Badamov\n- Azər müəllim, bu gün ölkəmiz bütün sahələrdə inkişafını uğurla davam etdirir. Əldə olunan nəticələri necə dəyərləndirirsiniz?\n- Ümumiyyətlə, Azərbaycan Prezidenti İlham Əliyevin rəhbərliyi ilə ölkəmiz dinamik inkişafını uğurla davam etdirir. Dövlətimizin iqtisadi siyasətinin əsas xarakterik xüsusiyyətləri onun sosialyönümlü olması, habelə bütün problemlərin həllində iqtisadi aspektin mövcudluğunun ön plana çəkilməsidir. Dövlət proqramlarının, ölkə başçısının Fərman və sərəncamlarının icrası Azərbaycanda gedən iqtisadi inkişafın sürətləndirilməsini uğurla təmin edir, tərəqqi prosesində özəl sektorun payı və rolunu davamlı şəkildə artırır.\nÖlkə iqtisadiyyatında özəl sektorun üstünlük qazanması, neft hasilatının və gəlirlərinin məqsədyönlü idarə olunması ilə yanaşı, qeyri-neft sahələrinin inkişaf etdirilməsinə xüsusi diqqət yetirilməsi də Prezident İlham Əliyevin iqtisadi siyasətinin əsas xəttini təşkil edir. Azərbaycanın sosial-iqtisadi yüksəlişi bu gün ilk növbədə insanların gündəlik həyatında özünü qabarıq büruzə verir. Azərbaycan Prezidentinin yürütdüyü siyasətin məqsədyönlüyü, ardıcıllığı, obyektiv gerçəkliyə adekvatlığı, bu siyasətin ölkənin milli mənafelərini əks etdirməsi respublikanın hər bir vətəndaşında gələcəyə böyük inam və əminlik yaradır. Prezident İlham Əliyev imzaladığı Fərman və sərəncamlarla, qəbul etdiyi praqmatik qərarlarla, habelə obyektiv reallıqdan irəli gələn addımları ilə ölkəmizin dinamik yüksəlişini təmin edib, dövrün tələbi kimi qarşıda duran vəzifələri düzgün müəyyənləşdirib, həyata keçirdiyi islahatlarla inkişaf mexanizminin daha da çevikliyinə, işləkliyinə nail olub. Bütün bunlar ölkəmizin inkişafı prosesində yüksək nəticələr verməkdədir.\n- Sizcə, qazanılan uğurların əsasında hansı faktorlar dayanır?\n- Təbii ki, bu uğurlara ölkəmizdə həyata keçirilən islahatlar sayəsində nail olunub. Prezident İlham Əliyevin həyata keçirdiyi islahatlar və nümayiş etdirdiyi siyasi iradə nəticəsində artıq ölkəmizdə güclü iqtisadiyyat formalaşıb. Son illərdə isə aparılan islahatlar daha da dərinləşib və mahiyyətcə yeni xarakter kəsb edib. Vergi və gömrük sahəsindəki yeniliklər, lisenziyaların verilməsinin və biznesə başlama prosedurlarının sadələşdirilməsi, yoxlamaların aradan qaldırılması, yerli istehsalın və onun ixracının dövlət tərəfindən stimullaşdırılması, “Made in Azerbaijan” brendinin dünyada tanıdılması istiqamətində atılan addımlar və sair buna əyani sübutdur.\nBu mənada iqtisadi göstəricilərin ilin ikinci yarısında da artan xətlə yüksələcəyi gözləniləndir. Yeri gəlmişkən qeyd edim ki, aparılan islahatların müsbət nəticələri dünyanın nüfuzlu beynəlxalq təşkilatları və reytinq agentlikləri tərəfindən də yüksək qiymətləndirilir. Fikrimi faktlarla əsaslandırmaq istərdim. Belə ki, Dünya Bankının “Doing Business 2019” hesabatında Azərbaycan öz mövqeyini 32 pillə yaxşılaşdıraraq 190 ölkə arasında 25-ci yerdə qərarlaşıb, dünyanın islahatçı 10 ölkəsi siyahısına daxil edilib. Bununla da MDB ölkələri arasında lider mövqeyə yüksəlib. Digər tərəfdən, “Azərbaycan 2019 - Avropa İttifaqı Biznes Mühiti Hesabatı”nda Avropa İttifaqı şirkətlərinin 74%-i cari makroiqtisadi vəziyyəti güclü və qənaətbəxş, 90%-i isə makroiqtisadi vəziyyətin perspektivlərini yaxşı və sabit kimi qiymətləndiriblər. Avropa İttifaqının builki “Azərbaycan investisiya məkanı kimi” sorğusunda isə iştirak etmiş şirkətlərin 75%-i “Azərbaycana yenidən investisiya qoyardınızmı” sualına müsbət cavab verib, ölkəmizdəki təhlükəsizliyi, siyasi və sosial sabitliyi yüksək dəyərləndiriblər.\n- Bütün bunlar göstəricilərdə özünün əksini necə tapır?\n- Bu ilin yanvar-iyun aylarında Azərbaycandan Avropa İttifaqına üzv ölkələrə 5 milyard 319 milyon 766 min ABŞ dolları dəyərində məhsul ixrac olunub. Bu göstərici 2018-ci ilin müvafiq dövrünə nisbətən 1 milyard 170 milyon 909 min dollar çoxdur. Altı ayda Avropa İttifaqı ölkələrindən Azərbaycana idxal edilən məhsulun dəyəri isə 1 milyard 162 milyon 292 min dollar olub.\nİqtisadiyyatda müsbət makroiqtisadi göstəricilər bundan sonra da yüksələn xətlə inkişaf edəcək. Şübhəsiz, daxili tələbat və yüksək artım potensialına malik ixrac imkanlarımız növbəti illərdə yeni hədəflərə çatmaqda xüsusi rol oynayacaq. Çünki bu islahatlar yalnız bu günə deyil, həm də sabaha hesablanıb. Onu da xatırlatmaq istəyirəm ki, Prezident İlham Əliyev Azərbaycanın əldə etdiyi uğurları dəyərləndirərkən bu nailiyyətlərlə kifayətlənməməyi və dayanıqlı inkişafı təmin etmək üçün daha fəal işlər görülməsinin vacibliyini söyləyib. Bu mənada, bundan sonra da ölkəmizin inkişafı, daha da güclənməsi naminə sistemli tədbirlər həyata keçiriləcək.\nDİGƏR MÜSAHİBƏLƏR Arxiv\nBMT Baş Assambleyasının xüsusi sessiyasının keçirilməsi dünya ölkələrinin həmrəyliyini gücləndirəcək 03 İyul 2020\nAzərbaycanın beynəlxalq aləmdə nüfuzunun gündən-günə artması qaçılmazdır və labüddür 02 İyul 2020\nAzərbaycan Prezidenti İlham Əliyevin koronavirus pandemiyasına qarşı mübarizə ilə bağlı təşəbbüsləri beynəlxalq ictimaiyyət tərəfindən yüksək qiymətləndirilir 01 İyul 2020\nKoronavirus pandemiyası görünməz düşmənlə müharibədir və proseslər xalqın, dövlətin maraqları naminə sərt, müharibə qanunları ilə idarə olunmalıdır 29 İyun 2020\nQüdrətli Azərbaycan Ordusu xalqımızın qürur mənbəyidir 25 İyun 2020


12:35 14-09-2021 192\nİsfəndiyar Vahabzadənin yeni bir skandalla gündəmi dəyişəcəyinə şübhə yoxdur. Bir neçə il öncə həbsdən azad olunan və azadlığa çıxar-çıxmaz “HƏP”çilərə (Haqq Ədalət Partiyası) başçı olacağını bəyan edən Əli İnsanovun quraşdırdığı “partiya təşkilat komitəsi”, yəqin ki, çoxlarının yadındadır. Həmin dövrdə “təşkilat komitəsi”ndə diqqəti cəlb edən şəxslərdən biri mərhum Xalq şairi Bəxtiyar Vahabzadənin oğlu, keçmiş diplomat İsfəndiyar Vahabzadə idi. İlk günlərdə ard-arda verdikləri “açıqlamalar”la guya “sensasion fəaliyyət”lə məşğul olacaqlarını iddia edən “HƏP”çilərin sonradan üstünə su ələnmişdi. Səsi-sorağı çıxmayan “HƏP”çilər elə gəldikləri kimi də getdilər. Səbəbə gəldikdə isə...\nKimin hansı səbəbdən gəldiyi tam məlum olsa da, getmək səbəblərində, yəqin ki, fərqliliklər olub. Məsələn, hətta KİV-də Əli İnsanovun “birinci müavini” kimi təqdim edilən keçmiş diplomat İsfəndiyar Vahabzadə belə “HƏP”dən aralanmasının izahını verib. Etibarlı mənbələrin məlumatına görə, İsfəndiyar Vahabzadə Əli İnsanovdan aralanmasını “mənim atamın bir misrası onun bütün şəxsiyyətindən böyükdür” şəklində açıqlayıb. Demək ki, qısa müddətdə İsfəndiyar Vahabzadə özünə “sədr” seçdiyi adama o qədər bələd olub ki, son qənaəti ilə partiyadan gedişini məhz bu şəkildə ifadə edib.\nAmma baş “HƏP”çi İsfəndiyar Vahabzadədən partiyadan gedişini həllə ictimailəşdirməməyi və bir müddət susmağı xahiş edib. Məlumatlı mənbənin sözlərinə görə, sonuncu bununla razılaşıb. Məlumatı təsdiqləmək üçün İ.Vahabzadə ilə əlaqə yaratmaq mümkün olmadı. Mövzunu diqqətdə saxlayacaq və bununla bağlı oxucularımıza məlumat verəcəyik.\nP.S. İ.Vahabzadənin bu açıqlaması daha bir sualı ortaya çıxarır: Əcəba, onu atasının bir misrasına belə dəyməyən insanla bir partiya cəlb edən kim və nə olub?\nParalel.az, Pərviz SADAYOĞLU


3 manata göre adam öldürenlerin isteyi reallaşmadı - Azadliq Xeber\n3 manata göre adam öldürenlerin isteyi reallaşmadı\n3 manata görə adam öldürənlərin istəyi reallaşmadı\n15.04.2016 / 10:22 xeber –\nBakı Apellyasiya Məhkəməsində qətl törətməkdə təqsirləndirilən Pərviz Qasımov və Mark Süleymanov birinci instansiya məhkəməsinin hökmündən verdikləri şikayət üzrə məhkəmə başa çatıb. Lent.az-ın məlumatına görə, hakim Mirpaşa Hüseynovun sədrliyi ilə keçirilən prosesdə qərar elan olunub. Hakimlər kollegiyasının qərarına əsasən, onların şikayəti təmin edilməyib və Bakı Ağır Cinayətlər Məhkəməsinin çıxardığı hökm dəyişdirilmədən saxlanılıb.\nQeyd edək ki, ittiham aktına əsasən, 2014-cü il dekabrın 15-də Daxili İşlər Nazirliyi Baş Dövlət Yol Polis İdarəsinin Yol Patrul Xidməti əməkdaşları tərəfindən Şamaxı rayonunun Muğanlı kəndi ərazisində, Füzuli rayon sakini, 1988-ci il təvəllüdlü Ceyhun Qurbanovun boğulma və üzərində kəsilmiş-deşilmiş xəsarəti olan meyiti “Azsamand” markalı avtomobilinin yük yerində tapılıb və araşdırmalar aparılması üçün Şamaxı Rayon Polis Şöbəsinə (RPŞ) məlumat verilib. Ekspertizanın rəyinə görə, C.Qurbanov əvvəl kənar şəxs tərəfindən kəndirlə boğulub, sonra isə onun döş və qarın nahiyələrinə bıçaq zərbələri endirilib, ölümünə kəsici və deşici xəsarətlər fonunda baş vermiş kəskin xarici qanitirmə səbəb olub. Mərhumun şəxsiyyəti araşdırılarkən məlum olub ki, C.Qurbanov Bakı şəhəri Sabunçu rayonunun Maştağa qəsəbəsində yaşayıb və taksi fəaliyyəti ilə məşğul olub. İstintaq-əməliyyat axtarış tədbirləri nəticəsində qətli törətməkdə şübhəli bilinən M.Süleymanov və P.Qasımov müəyyən ediliblər. Hər iki şəxs M.Süleymanovun atasının Zaqatala rayonunun Qandax kəndindəki evində yaxalanıblar. İlkin istintaq zamanı təqsirləndirilən şəxslər C.Qurbanovun pul müqabilində onları Zaqatalaya apardıqlarını bildiriblər. Yolda sürücü onları təhqir etdiyi üçün aralarında mübahisə başlayıb, buna görə onlar həmin şəxsi qətlə yetiriblər. C.Qurbanovu bıçaqlayandan sonra təqsirləndirilən şəxslər mərhumun cibindən 3 manat pul götürüblər və meyiti avtomobilinin yük yerinə qoyaraq, maşını dərəyə aşırıblar. Bakı Ağır Cinayətlər Məhkəməsinin hökmü ilə hər iki şəxs 20 il müddətinə azadlıqdan məhrum edilib. Hökmdən narazı qalan məhkumlar apellyasiya şikayəti veriblər.


Bakı məktəblərində "Bilik Günü"nü belə qeyd edirlər (FOTOREPORTAJ)\n//"Lex"in sabiq qapıçısı: "Bakıya yaxşı nəticə ilə yollanmaq lazımdır"\n//Fərruxda tapılan şəhid qalıqlarının aqibəti - VİDEO\n//Bu ölkə Rusiyanın yüzlərlə yük vaqonuna həbs qoydu\n//Sürücülərin NƏZƏRİNƏ: Bakının bu yollarına girməyin - SİYAHI\n//İranın energetika naziri sabah Azərbaycana gələcək\n//Ukraynadan təxliyyə olunan azərbaycanlıların sayı AÇIQLANDI\n//Nazir Sumqayıt Regional Mərkəzin rəisini işdən çıxardı\n//Vətən müharibəsi qazisinə İcra Hakimiyyətində vəzifə verilib\n//Prezident Qarabağdakı qızıl yataqları ilə bağlı sənədi təsdiqləyib\n//Azərbaycan Monqolustanla ticarət və iqtisadi əməkdaşlıq haqqında Sazişi təsdiqləyib\nBakı məktəblərində "Bilik Günü"nü belə qeyd edirlər (FOTOREPORTAJ)\nBu gün Azərbaycanın bütün orta məktəblərində "Bilik Günü" qeyd edilir.\nBAKU.WS əməkdaşı Bakıdakı 132-134 saylı orta məktəb kompleksində olub. Ümumtəhsil müəssisəsində şagirdlər saat 08:00-da artıq məktəbin qarşısına toplaşmışdılar.\nBirinci dəfə məktəbə qədər qoyan şagirdlərin üzlərindəki ifadədə həm sevinc, həm də müəyyən qədər qorxu hissi vardı. Şagirdlərdən çox onları məktəbə gətirən valideynlər, nənələr-babalar sevinirdilər.\nMəktəbin qarşısında isə şagirdləri gətirən bahalı avtomobillər dayanmışdı. Yol ensiz olduğu üçün səhər saatlarında həmin istiqamətdə avtomobil sıxlığı yaranmışdı. Baxmayaraq ki, məktəbin həndəvərində yol polisi, nəqliyyat nazirliyinin müfəttişləri vardı, amma yenə də uşaqları məktəbə gətirən avtomobilləri yolun kənarından yığışdıra bilmirdilər.\n132-134 saylı məktəb kompleksinin rəhbərliyindən öyrəndik ki, bu il 10 birinci sinifdə 372 şagird təhsil alacaq. Onlardan 7 sinif rus bölməsinin, 3 sinif isə Azərbaycan bölməsinin payına düşür.\nBu il məktəb kompleksində 4 XI sinif var. Onların da sayı 120 nəfərdir. XI siniflər rus bölməsində təhsil alırlar.\nQeyd edək ki, 2015-2016-cı tədris ilində Azərbaycanın ümumtəhsil məktəblərinin I siniflərinə 150 mindən çox şagird qəbul olunub. Ümumilikdə, yeni tədris ilində ümumtəhsil müəssisələrində 1 milyon 370 minə yaxın şagird təhsil alacaq.\nBu il Bakı şəhəri üzrə I sinfə gedəcək şagirdlərin sayı 42 723 nəfərdir. Bakı şəhəri üzrə ümumtəhsil məktəblərində ümumilikdə 347 891 nəfər şagird təhsil alacaq.\nXatırladaq ki, Prezident İlham Əliyevin 2004-cü il 21 avqust tarixli fərmanına uyğun olaraq, ölkədə yeni dərs ili sentyabrın 15-də başlanır və bu tarix Bilik Günü kimi qeyd olunur.\nİpoteka evlər Bu gün "bilik günü"dür Yol polisi əhaliyə müraciət etdi Mikayıl Cabbarov 128 məktəbə yeni direktor təyin etdi (FOTO) Prezident Bakıdakı məktəblərin təmiri ilə maraqlandı Nazir və mer arasındakı qalmaqallı məktəblə bağlı rəsmi açıqlama Bakının məşhur məktəbilə bağlı növbəti aksiya- Mer oranı park etmək istəyir Bakıda 2 məktəb ləğv edildi Məktəb direktoru axtarışa verildi\nТеги: Məktəb Builik bilik günü Bakı orta məktəb şagird\nSürücülərin NƏZƏRİNƏ: Bakının bu yollarına girməyin - SİYAHI\nNazir Sumqayıt Regional Mərkəzin rəisini işdən çıxardı\nİbrahim Tatlısesin məşhur mahnısının sözlərini AZƏRBAYCANLI MEYXANAÇI YAZIB - VİDEO\nAzərbaycan vətəndaşları Moskvada göldə boğuldular\nAşağı Güzdək avtomobil yolu yenidən qurulub - FOTO/VİDEO\nAygün Kazımovanın qızı İlqarədən diqqət çəkən paylaşım: "Öz yolunuzla gedin" - FOTO


Yaponiya yeni baş nazirinin Azərbaycana səfəri ilə bağlı məsələ müzakirə olunub\nSiyasət 2 Noyabr 2006 13:19 (UTC+04:00)\nYaponiyanın yeni baş naziri Sinzo Abenin Bakıya səfəri məsələsi Tokioda Azərbaycanın Yaponiyadakı səfiri Azər Hüseynin yeni təyin olunmuş iqtisadiyyat, ticarət və sənaye naziri Akira Amari ilə görüşündə müzakirə olunub. Bu barədə Trend ə Azərbaycan XİN-in mətbuat mərkəzindən məlumat verilib.\nGörüşdə Yaponiya XİN başçısı Taro Asonun Bakıya, o cümlədən Azərbaycan XİN başçısı Elmar Məmmədyarovun Tokioya səfərləri ilə bağlı məsələ də müzakirə mövzusu olub. Yaponiyanın hakim Liberal Partiyasının enerji siyasəti komitəsinin sədri olan nazir Azərbaycanda həyata keçirilən enerji siyasəti işində BTC neft kəmərinin əhəmiyyətini qeyd edib.\nSəfir A.Amarini təyinatı münasibətilə təbrik edib və Azərbaycanın iqtisadi inkişaf nazirinin adından onun Bakıya rəsmi səfər etmək dəvətini çatdırıb. Tərəflər noyabrın 21-23-də Bakıda keçiriləcək Azərbaycan-Yaponiya hökumətlərarası komissiyasının növbəti iclasının gündəliyini müzakirə edib.\nEyni zamanda Azərbaycan-Yaponiya Parlamentlərarası Dostluq Liqasının həmsədri olan Akira Amari bildirib ki, Yaponiya tərəfdən qurum üzvlərinin sayı 30-dan 50-yə çatıb. Bu, Azərbaycana marağın artması deməkdir.


Almaniya hökuməti ölkə ərazisində sığınacaq verilməyən və deportasiya edilməli olan təxminən 30 min xarici ölkə vətəndaşının harada olduğunu bilmir. Bu barədə məlumat noyabrın 2-də “Bild” qəzetində dərc olunan məqalədə yer alıb.\nQəzetin məlumatına görə, 2016-cı ilin dekabrına qədər Almaniyada sığınacaq almaq istəyən 54,4 min nəfərin müraciəti rədd edilib, lakin deportasiya üçün növbə gözləyən 23,6 min nəfər burada müxtəlif dövlət ödəmələri almaqda davam edib. O vaxtdan etibarən miqrasiya orqanları qalan 30,8 min nəfərin harada olduğunu bilmir. Ölkənin Daxili İşlər Nazirliyi bunun bir neçə izahının ola biləcəyini bildirib. Ya bəzi mühacirlər hələ də Almaniya ərazisində gizlənir, ya da deportasiyanı həyata keçirən miqrasiya idarəsi indiyədək müvafiq məlumatları lazımi orqanlara təqdim etməyib. 2015-ci ildə başlayan miqrasiya böhranının əvvəlində Almaniyaya qaçqın statusu almaq ümidi ilə 1,3 milyon nəfərdən çox mühacir daxil olub. Böhranın pik vaxtında (2015-ci ilin sonunadək) ölkəyə 890 min, 2016-cı ildə 350 min, 2017-ci ilin əvvəlindən indiyə qədər isə 100 min xarici ölkə vətəndaşı gəlib.


Azərbaycan müğənniləri uşaq evi sakinlərinə mənəvi dəstək oldular\nCəmiyyət 15 Oktyabr 2007 16:33 (UTC+04:00)\nAzərbaycan, Bakı, 15 oktyabr/müx. TrendLife Şahin Cavadsoy/. "ETA production", prodüser Nərminə Qafarova, müstəqil jurnalist Xanım Ağahüseynqızının və Qərb Universiteti tələbələrinin təşkilatçılığı ilə Bakının Şağan kəndində yerləşən "3 saylı ağıldan kəm" uşaq evinin balaca sakinləri yad edildi. TrendLife-ın dəstək verdiyi bu aksiya, sözün həqiqi mənasında, uşaqlara bayram hədiyyəsi oldu. Xeyriyyə tədbirinə yerli müğənnilərin də dəstək verməsi, uşaqların daha çox sevindirdi. Burada 156 uşaq tərbiyə alır. Onların 93-ü oğlan, qalanı isə qızlardır.Onların qayğısını 15 əməkdaş çəkir.\nGətirdikləri bayram sovqatlarıyla masaları bəzəyən Qərb Universitetinin Beynəlxalq Münasibətlər fakultəsinin "904 A" qrupunun tələbələri, bütün uşaqlara ayrı-ayrılıqda nəvaziş göstərməyi də unutmadılar. Gövhər Ağazadənin ərsəyə gətirdiyi tədbirdə, tələbə yoldaşları Fəqan, Ayna, Maya, Elçin, Səidə, Şamil, Aytən və başqaları da ürəkdən iştirak edirdilər. Gövhərin anası Mətanət və nənəsi Şükufə xanım da övladlarına dəstək olsun deyə, onu tək qoymadan, uşaqların sevinməsində müstəsna rol oynadılar. Əvvəldə qeyd etdiym kimi "ETA production"ın rəhbərləri - Anar və Elnurə Mədətovlar da bu aksiyaya qoşulub, öz xeyriyyəçilik missiyalarını uğurla sonadək davam etdirdilər. Aparıcısı olduğum konsert proqramı da uşaqların ürəyindən xəbər verdi. Sevilən ulduzlardan -Suli, Könül, Aynur, Turalın; musiqi qruplarından - "Şeron", "Tin Uşaqları" qrupunun solisti Sədrəddinin ifa etdiyi mahnıların sədaları altında, uşaqlar, bəs qədər əylənməyə müvəffəq oldular. Uşaq evinin sakinləri Amida, Muxtar və başqalarının oxuduqları mahnılar isə gələn qonaqları sözün yaxşı mənasında təəccübləndirdi.\nBeləcə saatlarla davam edən aksiyaya xoş təəssüratlarla yekun vurub, uşaqlara hələlik deyərək, oranı tərk etdik. Amma siz də bu əziz günlərdə savab iş görmək istəyirsizinsə, yolunuzu mütləq belə uşaq evrlərin salsanız, pis olmaz. Baxmayaraq ki, onlar belə söyləyir - "Biz kimsəsiz deyilik". Təki, həmişə bu istəkləri çin olsun!


AAAF islahatlara başladı: yeni vitse-prezident, baş katib və baş məşqçi!\n21 iyun 2016 17:10\nAzərbaycan Ağır Atletika Federasiyasının Prezidenti Cahangir Əsgərovun əmri ilə Ruslan Xanverdiyev Azərbaycan Federasiyasının yeni vitse-prezidenti, Rizvan Rəsulov - baş katib, Tofiq Heydərov isə Azərbaycan yığmasının baş məşqçisi təyin olunub. Azerisport.az saytına federasiyandan verilən məlumata görə, yeni vəzifələrə təyinatdan sonra Azərbaycan Ağır Atletika Federasiyasının Prezidenti Cahangir Əsgərov müşavirə keçirib və idmançılar tərəfindən qadağan olunmuş stimullaşdırıcı preparatlardan istifadə olunmasının təkrarlanmamasına dair ciddi tədbirlərin görülməsi barədə tapşırıq verib.\nAntidopinq qaydalarının pozulmasında ittiham olunan dünya və Avropa çempionu Boyanka Kostovaya gəlincə isə, Azərbaycan Ağır Atletika Federasiyası Beynəlxalq Ağır Atletika Federasiyasına apelyasiya şikayəti göndərib. Ümid edirik ki, qısa müddətdə apelyasiya şikayəti öz müsbət həllini tapacaq və Boyanka Kostova 2016-cı il Yay Olimpiya Oyunlarında iştirak edəcək.\nSəbinə Əzimova ikiqat Avropa çempionu oldu!12 sentyabrSərdar Həsənov: Bu xəbəri eşidəndə şoka düşdüm17 iyulAğır atletika üzrə yığma komandaların baş məşqçiləri bəlli oldu12 iyulAğır Atletika Federasiyası arbitraj məhkəməsinə üz tutdu04 iyulIWF Azərbaycanın Rio-2016-ya iki lisenziyasını ləğv etdi23 iyunAğır atletikamızda dopinq dalğası davam edir21 iyunValentin Xristov: O bilə-bilə bizi dopinqə salıb13 iyunİntiqam Zairov: Məncə burada siyasət rol oynayır13 iyun6 ağırlıqqaldıranımızın dopinqə düşməsinə AGİN-dən münasibət13 iyunAzərbaycanın 5 atleti 8 illik diskvalifikasiya olundu13 iyunNizami Paşayev üçün illər sonra gümüş medal şansı09 iyunİntiqam Zairov: Kimə nəyi sübut edə bilərsən? Hər şey onların əlindədir10 mayBoyanka Kostova üçüncü dəfə Avropa çempionu oldu 13 aprelAtletimiz medal qazanıb, şəhidlərin ruhuna hörmət nümayiş etdirdi12 aprelİlham Əliyev Tomaş Ayanı qəbul etdi05 aprel


03 Mart 2021 - Çərşənbə 13:30 113 nəfər oxuyub\nTÜRKSOY-un Baş katibi Düsen Kaseinov ilə mədəniyyət naziri Anar Kərimov arasında görüş keçirilib.\nMədəniyyət Nazirliyindən verilən məlumata görə, görüşdə Azərbaycanın TÜRKSOY-la sıx əməkdaşlıq etdiyi vurğulanaraq gələcək birgə fəaliyyətlə bağlı fikir mübadiləsi aparılıb.\nNazir ortaq mədəni irsimizi dünyaya tanıdan TÜRKSOY-un ölkəmiz üçün dəyərli təşkilat olduğunu, Azərbaycanın bundan sonra əməkdaşlığın daha da genişlənməsində maraqlı olduğunu bildirib.\nTÜRKSOY-un “Türk dünyasının mədəniyyət paytaxtı” layihəsindən söz açan D.Kaseinov qeyd edib ki, gələn ildən təşkilata üzv ölkələrin də dəstəyi ilə bu layihəni hər ildə iki paytaxt olaraq davam etdirmək istəyirlər. Bu cür praktika Avropanın “mədəniyyət paytaxtı” layihəsində də var. Mədəniyyət paytaxtı şəhərlərindən bir türk dünyasının şərqindən, biri qərbindən ola bilər.\nBaş katib həmçinin bildirib ki, TÜRKSOY-un ənənəvi mətbuat mükafatlarını bu il Qarabağdan yazan türk dünyası jurnalistlərinə verməyi qərara alıblar. D. Kaseinov təklif edib ki, mükafatlandırma mərasimi Bakıda keçirilsin və mərasimdən sonra Qarabağ ziyarət edilsin.\nA.Kərimov təklifin dəyərləndiriləcəyini qeyd edib.\nBu, il, TÜRKSOY-un, mətbuat, mükafatları, Qarabağdan, yazan, jurnalistlərə, veriləcək,


Bir məzunu belə instituta qəbul olmayan məktəbdə qadın müəllim "inqilab edib" - Azinforum.az İnformasiya Portalı\nAna səhifə / Cəmiyyət / Bir məzunu belə instituta qəbul olmayan məktəbdə qadın müəllim “inqilab edib”\nBir məzunu belə instituta qəbul olmayan məktəbdə qadın müəllim “inqilab edib”\nBütün peşələr dəyərlidir, amma müəllimliyin özünəməxsus fərqi, özəlliyi var. Bütün peşələrin fövqündə dayanan müəllimlik həm də müqəddəs peşədir.\nSputnik Azərbaycan-ın budəfəki qəhrəmanı da müəllimlik peşəsinin həm şərəfi, həm də məsuliyyəti ilə yaşayan Səbinə müəllimdir.\nÖzünün dediyinə görə, şəhərli qızın kəndə gəlin köçməsi ona heç də asan başa gəlməyib: “Heç zaman düşünməzdim ki, kəndə gəlin köçə bilərəm. “Qismət” deyilən bir məfhum var və biz də buna inanaraq ailə həyatı qurduq. Düzdür, ilk vaxtlar mənim üçün çox çətin idi. Valideynlərim də kəndə gəlin köçməyimə, orada müəllim kimi çalışmağıma razı deyildilər. Rəhmətlik anam məni şəhərdə müəllim kimi görmək istəyirdi. Amma peşəmə və həyat yoldaşıma olan sevgim məhdudiyyət tanımadı”.\n“Həyatda insanın bacarmadığı heç nə yoxdur. İlk vaxtlar çox əziyyət çəkirdim. Bina evində, şəhər həyatında böyüyən qız üçün həyətyani evdə, kənd şəraitində yaşamaq heç də asan iş deyildi. Etiraf edim ki, bəzən qayıtmaq, boşanmaq da istəmişəm, ailəmi, uşağımı və mənə ümid bəsləyən şagirdlərimi düşünüb bu qərarımdan vaz keçmişəm” – deyə keçirtdiyi çətin günlərdən söhbət açır Səbinə müəllim.\nƏn çətini isə yayda isti, qışda boran, çovğun demədən, yaşadığı kənddən rayon məktəbinə piyada gedib-gəlməsi olub: “Avtomobilimiz olmadığından hər səhər qayınatamla yol kənarına çıxıb rayona getmək üçün marşrut və ya taksi gözləyirdik. Bəzən elə olurdu ki, qışda qayınatamla qarı yara-yara getməli olurduq. Bir qədər yol qət etdikdən sonra hiss edirdik ki, ayaqlarımız donub, barmaqlarımız işləmir. Qayınatam da mənimlə bərabər əziyyət çəkirdi. Səhər məni işə aparırdı, elə gün olurdu ki, düz 8 saat məni gözləyirdi, bərabər evə qayıdırdıq”.\n“Bu peşədə çəkdiyim əziyyətin hamısını danışsam, göz yaşınızı tuta bilməzsiniz”- deyən müsahibimizi elə qarşılaşdığı əziyyətlər daha çox işləməyə, öyrətməyə həvəsləndirib. Əziyyət gördükcə öz peşəsinə daha çox sarılıb, var gücü ilə nailiyyətlər qazanmaq üçün çırpınıb. Nəhayət qısa zamanda əziyyətinin bəhrəsini görüb. Siyəzən Rayon Təhsil Şöbəsinin müdiri ona yaşadıqları Böyük Həmyə kənd orta məktəbində tədris işləri üzrə direktor müavini vəzifəsində işləməyi təklif edib.\nO, əvvəlcə təklifi qəbul etmək istəməsə də, sonradan razılaşmalı olub: “Həyat yoldaşım həmin məktəbdə təşkilati məsələlər üzrə direktor müavini vəzifəsində çalışırdı. Mənə də həmin məktəbdə tədris işləri üzrə direktor müavini vəzifəsini təklif edəndə, doğrusu, tərəddüd edirdim. Bu məsuliyyətli işin öhdəsindən necə gələcəyimi düşünürdüm. Nəhayət qəbul elədim və işləməyə çalışdım”.\nSəbinə müəllimə qısa vaxt ərzində məktəbdə, sanki inqilab edib: “İlk öncə çox çətindi. Neçə illər idi ki, məktəbin məzunlarından universitetlərə qəbul olunan yox idi. Qız uşaqlarını təhsildən uzaqlaşdırıb erkən nikaha cəlb edirdilər. Mən var gücümlə mübarizəyə başladım, valideynlərlə tez-tez iclaslar keçirdim, uşaqlarını oxutdurmaları üçün ailələrin evlərinə qədər getdim. İldən-ilə məktəbimizin vəziyyəti daha da yaxşılaşdı. Artıq bu il məktəbimiz Siyəzən rayon kənd məktəbləri arasında universitetə qəbul sayına görə birinci yerdə dayanır. Bu, bizim zəfərimizdir”.\nGözəl ana, sədaqətli qadın, fədakar müəllim olan Səbinə xanım etiraf edir ki, kəndə ərə gəldiyinə görə bir zaman çox peşman olub: “Ailəm şəhərdə yaşayırdı, mən kəndə gələndən sonra anam xərçəng xəstəliyinə düçar oldu, 3 ay xəstəliklə mübarizə apardı. Bu müddət ərzində həm yolun uzaqlığı, həm də məktəbin yükü son günlərində anamın yanında olmağıma imkan vermədi. Bu səbəbdən özümü çox qınayıram, yadıma düşdükcə ağlayıram. Buna görə də kəndə, uzaq el-obaya gəldiyim üçün bəzən özümü bağışlaya bilmirəm”.\nZamiq müəllim deyir ki, həyat yoldaşı ilə çiyin-çiyinə çalışmaq onun üçün fəxrdir: “Səbinə xanım haqqında çox yaxşı sözlər eşidirdim. Onun çalışqanlığı, tərbiyəsi, idarəetmə qabiliyyəti rayon məktəblərinin direktorlarının dilində dolaşırdı. Onu görmək, tanış olmaq mənə maraqlı idi. İclasların birində tanış olduq və o gündən ona vuruldum. Ailəmə vəziyyəti başa saldım, Səbinə xanımı da razı salaraq onlara elçi göndərdim. Ailə qurduq, iki qız övladımız var”.\n“Onunla özümü çox xoşbəxt hiss edirəm. Eyni ixtisas sahibi olmağımız da təsadüfi və maraqlı məqamdır. Hər gün səhər bərabər məktəbə getməyimiz, məktəbdəki problemlərin öhdəsindən gəlməyə çalışmağımız, bir çıxış yolu tapmağımız və ən nəhayət, iş məsələlərində bir-birimizə güzəştə getməməyimiz işin daha gözəl tərəfidir”.\nSəbinə xanım haqqında qayınatası Adil dayı da danışır, deyir ki, əvvəllər oğlunun seçiminə görə tərəddüd etsələr də, qısa zamanda hər şey qaydasına düşüb: “Düzünü desəm, ilk vaxtlar tərəddüd içində idik. Yoldaşımla öz-özümüzə suallar verirdik ki, şəhər qızı gəlib kənd həyatına necə öyrəşəcək, biz necə davranacağıq ki, o, bizdən razı qalsın? Oğlum ailə qurdu və zamanla hər şey öz yoluna düşdü”.\n“İlk əvvəllər gəlinim çox darıxırdı, qəribsəyirdi. Amma biz ona ana, ata olmağa çalışdıq. Oğlumuzdan daha çox dəyər verdik, kənd işlərini görməyə qoymadıq, hətta uşaqlarına da həyat yoldaşım baxır, böyüdür. Dedik, öz işi ilə məşğul olsa, bizə kifayətdir. Özünün də qeyd etdiyi kimi, biz qayınata gəlin çox əzablı günlər yaşamışıq, çətin günlərimiz olub. Amma heç vaxt ruhdan düşməmişik” – deyir qayınata.\nGəlini haqqında ağızdolusu danışan Adil dayı onu da vurğulayır ki, Səbinə müəllimə həm də kənd sakinləri böyük hörmət bəsləyir: “Kənd camaatı tez-tez, ondan razılıq edir, deyirlər ki, “uşaqlara yaxşı dərs keçir, hala olsun”. Mən də bu sözləri eşitdikcə bütün əziyyətlərimizi unuduram. Gəlinim həm də çox gözəl anadır. Övladlarının tərbiyəsi ilə yüksək səviyyədə məşğul olur”.\nÖncəki Kremldən Paşinyana müharibə xəbərdarlığı – ŞƏRH\nNövbəti Bakıda qardaş qardaşı toyuq üstündə öldürdü – VİDEO


Nurəddin Mehdixanlıdan SƏRT SÖZLƏR: “Təlxəklik eləmə” – VİDEO – Səhifə 309649 – Yenicag.Az\nAna Səhifə Maqazin Nurəddin Mehdixanlıdan SƏRT SÖZLƏR: “Təlxəklik eləmə” – VİDEO\nNurəddin Mehdixanlıdan SƏRT SÖZLƏR: “Təlxəklik eləmə” – VİDEO\nXəbərlər Departamenti – May 29, 2019 - 11:24\nXalq artisti, tanınmış aktyor Nurəddin Mehdixanlı efirdə sərt danışıb.\nYenicag.az xəbər verir ki, aktyor sənəti ilə insanlığı uzlaşmayan həmkarları barədə qalmaqallı fikirlər səsləndirib:\n“Ona elə gəlir ki, ulduzluq edir. Ona elə gəlir ki, şirinlik edir. Amma şit və bayağı bir şeydir. Bəzən deyirlər ki, biz sənət adamıyıq, belə geyinməliyik. Xeyr, sənət adamı nümunə olmağı bacarmalıdır. Sən böyük aktyor ola bilərsən, amma insan deyilsənsə, həmişə insan olmamağın müzakirə olunacaq. Sənətin gedəcək ikinci plana. Komediya aktyoru olmaq təlxəklik etmək demək deyil. Bizdə ona təlxəklik deyilir. Təlxəklik eləmə. Bu bilirsiniz nədən irəli gəlir? Müəllimsizlikdən. Mənim müəllimim Adil İsgəndərov olub. O, sənətdən çox vətəndaş olmağı öyrədirdi”.\nXalq artisti məsxərəyə qoydu: “Sönmüş ulduz” – VİDEO\nDostu Ələsgər Məmmədoğlu ilə bağlı sirri açdı: “Xəstəliyini gizlədirdik” - VİDEO


Ana səhifə » Xəbər lenti\t» Asim Mollazadə: Azərbaycan faktiki olaraq BMT-nin Təhlükəsizlik Şurasının vaxtilə qəbul etdiyi qətnamələrin icrasını həyata keçirdi\n“Ali Baş Komandanın rəhbərliyi ilə Azərbaycan Ordusu döyüşdə böyük zəfər qazandı. Müzəffər Ordumuz işğal altındakı torpaqlarımızı azad etdi. Hərbi qələbədən sonra imzalanmış üçtərəfli bəyanatın bəndlərinə uyğun olaraq Azərbaycanın daha 3 rayonu döyüşsüz alındı. Yəni Azərbaycan faktiki olaraq BMT-nin Təhlükəsizlik Şurasının vaxtilə qəbul etdiyi məlum qətnamələrin icrasını həyata keçirdi. Hesab edirəm ki, heç bir itki vermədən Ağdam, Kəlbəcər və Laçın rayonlarının azad edilməsi böyük uğurdur”. Bu fikirləri qəzetimizə açıqlamasında Demokratik İslahatlar Partiyasının sədri, Milli Məclisin deputatı Asim Mollazadə dilə gətirib.\nPartiya sədrinin sözlərinə görə, Azərbaycanın qəhrəman övladlarının, şəhidlərimizin qanı bahasına əldə edilən qələbə düşməni doğma torpaqlarımızı qaytarmağa məcbur etdi: “Ali Baş Komandanın rəhbərliyi ilə Azərbaycan Ordusunun bu tarixi qələbəsi dövlətimizin regionun ən müasir Silahlı Qüvvələrinə malik olduğunu da sübut etdi. Prezident İlham Əliyev tərəfindən Azərbaycan xalqının arzu və istəklərinə uyğun olaraq bu tarixi qələbənin qeyd edilməsi üçün 8 Noyabr Zəfər Günü, şəhidlərimizin anılması üçün 27 Sentyabr Anım Günü təsis edilməsi, dekabrın 4-də matəm elan olunması və şəhidlərimizin 1 dəqiqəlik sükutla yad edilməsi qəhrəman Azərbaycan əsgərinin ruhuna hörmətin əlamətidir. Sözsüz ki, Vətən müharibəsində canından keçən şəhidlərimizi Azərbaycan xalqı heç vaxt unutmayacaq”.\n“Bundan sonra Azərbaycan dövlətinin qarşısında yeni mərhələ dayanır. Təbii ki, dövlət tərəfindən işğaldan azad edilmiş rayonların yenidən qurulması üzrə proqram və layihələr müəyyənləşdiriləcək. Mən inanıram ki, dövlətimiz və Azərbaycan xalqı Qarabağı yenidən cənnət məkana çevirməyə qadirdir. İşğalçı Ermənistana gəlincə, bundan sonra bu dövlətin gələcəyi qonşulara qarşı ərazi iddialarından əl çəkməsindən asılıdır”, - deyə A.Mollazadə bildirib.


Sosialist Əməyi Qəhrəmanı Dadaş Dadaşov: Sumqayıtın məhəllə və mikrorayonları, kimya müəssisələri gözlərim önündə tikilib (FOTO)\nBiznes və iqtisadiyyat xəbərləri 18 Avqust 2015 18:57 (UTC+04:00)\nAzərbaycan kimya sənayesinin tarixində ən mühüm hadisələrdən biri Sumqayıt kimya sənayesinin patriarxı sayılan Səthi aktiv maddələr zavodunun istismara verilməsi olub. Kimya sənayesinin inkişafında özünəməxsus rolu olan bu müəssisə uzun illəri əhatə edən fəaliyyəti ərzində 30-dan artıq müxtəlif çeşidli məhsullarını Sovetlər Birliyinin bütün respublikalarına, 15-ə yaxın xarici ölkəyə, ümumilikdə isə 100-dən artıq ünvana göndərərək ölkə büdcəsinə külli miqdarda gəlir gətirib.\nÖtən 70 il ərzində zavod minlərlə insana qucaq açıb, bu insanların hər birinin taleyində silinməz izlər buraxıb. Bunların arasından zəhmətkeşliyi, əzmkarlığı ilə fərqlənən, kimyaçı peşəsini bütün peçələrin alisi sayan və bu peşəni öz əməyii ilə şərəfləndirən yüzlərlə insan şöhrət zirvəsinə ucalıb, orden və medallara, yüksək fəxri adlara, SSRİ-nin və Azərbaycanın Dövlət mükafatlarına layiq görülüblər.\nOnların sırasında müəssisənin ilk və uzun müddət direktoru olmuş Azərbaycanın Əməkdar mühəndisi, Lenin ordenli Mehdi Mehdiyev, SSRİ-nin əlaçı kimyaçısı, "Qırmızı Əmək Bayrağı" ordenli Əliş Mustafayev, Sosialist Əməyi Qəhrəmanı, aparatçı Dadaş Dadaşov, Azərbaycanın Əməkdar mühəndisi, Dövlət mükafatı laureatı, hazırda Prezidentin fərdi təqaüdçüsü Zülfü Sadıqov, "Qırmızı Əmək Bayrağı" ordenli çilingər İnqilab Səfərov, Lenin ordenli aparatçı Əlisəfa Səfərov, həmçinin bir sıra mükafatlara layiq görülmüş tanınmış kimyaçılar Lazar Avlastimov, Camal Məmmədov, Qafar Ağayev, Qılıncxan Tağıyev, Arif Musayev, Əmir Abdullayev, Samir Manafov, Firudin Abdullayev, Xəlil Bağırov və onlarla digər əmək adamları var idi.\nŞəhərimizdə az adam tapılar ki, Dadaş Dadaşovu tanımasın, onunla ünsiyyətdə olmasın. Bu əmək qəhrəmanı ilə son dövrlərə qədər, demək olar ki, bütün şəhər tədbirlərində rastlaşır, hal-əhval tuturdum. Növbəti dəfə isə, Sumqayıt Dövlət Universitetinin Sumqayıt hadisələri ilə bağlı təşkil etdiyi tədbirdə görüşmüşdük.\nİmkan tapıb xeyli söhbət etdik. Məqsədimi bildirdim. Etiraz etmədi... Beləcə fikirlər çözələndi. Ötən illər lent yazısı kimi Dadaş müəllimin gözəri önündən keçməyə başladı. Buununla da söhbətimizə körpü qoyuldu və bu söhbətin nəticəsi olaraq qəzetdə onunla bağlı bir səhifəlik yazı dərc etdirdim.\nİllər yormuş bu insanla hər söhbətdə onun olduqca səmimi, mehriban, sadə və təvazökar olduğunu özlüyümdə bir daha yəqin edirdim. 80 yaşını tamamlasa da çox sağlam və gümrah görünürdü. Sifətinin cizgiləri onun zəhmətlə yoğrulmuş həyat yolunun izlərini əks etdirirdi. Təbii ki, bu yol o qədər də hamar və rahat olmayıb. Heç vaxt başı iş-gücdən açılmayan, yorulmağın nə olduğunu bilməyən bu insan gecəsindən, gündüzündən asılı olmayaraq hər cür zəhmətə qatlaşıb. Alın təri ilə çörək qazanıb. Ev-eşik, ailə-uşaq sahibi olub.\nDadaş Dadaşov 1932-ci il fevral ayının 3-də Sumqayıt rayonunun Pirəkeşkül kəndində kolxozçu ailəsində anadan olub. Atası İkram kişi kolxozda birqadir işləyib. Böyük Vətən müharibəsinin başlanması ilə əlaqədar atası orduya çağrılıb. Onda Dadaşın cəmi doqquz yaşı var idi. Balaca olmasına baxmayaraq anası və özündən kiçik üç bacısının tale yükü Dadaşın çiyinlərinə düşür. Anasını və bacılarını dolandırmaq üçün kolxozda işləməyə başlayır. Atasının müharibədən geri qayıtmaması onun qayğılarını bir az da artırır.\nXəzərin sahilində, ucsuz-bucaqsız bir səhrada özünə məkan tapmış Sumqayıtda tikinti işləri canlanmağa başlayanda Azərbaycanın hər yerindən, o cümlədən Rusiyanın müxtəlif vilayətlərindən buraya işləməyə gəlirdilər. Belə ailələrdən biri də Dadaşgilin ailəsi idi. Onlar Sumqayıt stansiyası yaxınlığındakı Tuqzavod deyilən yerdə məskunlaşırlar. Müraciət etsə də, yaşı az olduğundan ona zavodda işləməyə icazə verilmir. Ona görə də bir müddət Tuqzavod ərazisindəki yardımçı təsərrüfatda çalışır. Özü malabaxan, anası sağıcı işləyir.\nAğır müharibə şəraitinə "Hər şey cəbhə üçün, hər şey qələbə üçün!", "Xlor və kaustik soda istehsalatlarının vaxtından əvvəl tikintisi - bizim alman faşizmi üzərində qələbəyə köməyimizdir!" devizi ilə yorulmadan, gecə-gündüz çalışan, sıralarında yeniyetmələrin, qadınların və yaşlı adamların üstünlük təşkil etdiyi inşaatçı-quraşdırıcılar müəssisənin ilk obyektlərini - diafraqma elektrolizi, antikorroziya, mexaniki-təmir sexlərini, sintetik xlorid turşusu qurğusunu sürətlə tikib istifadəyə verdilər. İnşaatçı və quraşdırıcılar elə böyük ruh yüksəkliyi və əzmkarlıqla çalışırdılar ki, sanki onlardan tikintinin yox, qələbənin taleyi asılı idi.\nHər dəfə söhbət düşəndə qəhrəmanımız həmin illəri belə xarakterizə edirdi: "-Məskunlaşdığımız ərazidə Tuqzavod deyilən müəssisə vardı. Burada "Tuq" markası ilə keyfiyyətli gübrə hazırlanırdı. Müharibə başladığından zavoden fəaliyyəti dayandırılmışdı. Daha doğrusu, gübrə istehsalı dayandırılmış, cəbhə üçün müəyyən silah-sursat hazırlanmağa başlanmışdı. Eyni zamanda Kimya zavodunun tikintisinin davam etdirilməsinə icazə verilmişdi. Müharibənin hələ də davam edən ağrı-acısı adamları gecə-gündüz işləməyə məcbur edirdi. Coratın yaxınlığında - indiki 17 və 18-ci mikrorayonların ərazilərində taxıl yetişdirilirdi. Biçin zamanı bizi taxıl biçininə gətirirdilər. Çadırları qurub səhərdən axşamacan işləyirdik. Hər tərəf üzüm və əncir bağları ilə əhatə olunmuşdu.\n1949-cu ildə Sumqayıta şəhər statusu verildi. İndi Kimyaçılar qəsəbəsi şəhərin mərkəzi hesab olunurdu. Bu ərazidə çoxlu baraklar vardı. Mən zavoda gələndə on yeddi yaşım vardı. Zəhərli sahə olduğundan işləməyə icazə vermirdilər. Ona görə də çox məyus olmuşdum. Ailə vəziyyətimi, atamın müharibədən qayıtmadığını nəzərə alıb ərizəmin üstünə "zərərli sex" əvəzinə "qaynar iş şəraiti" olan sex sözlərini qeyd etdilər. Aparatçı kimi fəaliyyətə başladım. Sexdə kaustik soda hazırlanırdı. Yaxşı işləyəndə, plan və tapşırıqları artıqlaması ilə yerinə yetirəndə əlavə mükafat da verilirdi. Ona görə də işimə həmişə can yandırırdım. Yeri gələndə iki nəfərin işini görürdüm. İlk direktor Mehdi Mehdiyev idi, bu illər ərzində bir neçə dirertorla işlədim. Hərbi xidmətimi başa vurduqdan sonra da doğma kollektivə qayıtdım. Yenə də işə həvəslə başladım. İşə can yandırdım. Təhsilimi fəhlə-gənclər məktəbində davam etdirdim, işimdən ayrılmadan kimya-texnologiya texnikumunda təhsil aldım..."\nDadaş Dadaşovun 1971-ci ilin aprel ayında ən yüksək mükafata, Sosialist Əməyi Qəhrəmanı adına layiq görülür və ikinci dəfə Lenin ordeni ilə təltif olunur, şəhər Sovetinə deputat seçilir, "Qızıl ulduz" medalı alır.\n1982-ci ildən 1996-cı ilədək Səthi aktiv maddələr zavodunun buxarlandırıcılar sexində briqadir işləyən, fəaliyyəti dövründə yaxşı işi ilə fərqlənən əmək qəhrəmanı uzun müddət Sumqayıt şəhər Partiya Komitəsi Plenumunun üzvü olmuş, şəhər sovetinin deputatı kimi ictimai işlərdə fəal iştirak edib. Lenin yubileyi və Əmək veteranı medallarına layiq görülüb, fəxri fərmanlar alıb, nəhayətdə Ümummilli lider, Ulu öndər Heydər Əliyevin fərmanı ilə Prezident təqaüdünə layiq görülüb.\nSosialist Əməyi Qəhrəmanı Dadaş Dadaşov təqaüdə çıxandan sonra da şəhərimizin bütün tədrbirlərində, ictimai-siyasi həyatında yaxından iştirak edib, şəhər Veteranlar Şurasının üzvü kimi keçdiyi şərəfli əmək yolunu, bu yolda qazandığı uğurları gənclərimizlə bölüşmüş, onları həyatda doğru, düzgün yol seçməyə səsləyib. Dörd oğul, bir qız atası olan Dadaş Dadaşov öz övladlarını da əməksevər, vətənə bağlılıq, dövlətə sadiqlik, insanlara sevgi və sayğı ruhunda tərbiyə edib. İndi onların hərəsi bir sənət sahibidir.\nDadaş Dadaşov söhbətlərində hər zaman xüsusi olaraq vurğulayırdı ki, ağır və olduqca çətin günlərin şahidi olsam da, taleyimdən heç vaxt narazı qalmamışam. Özünü xoşbəxt hesab etmişəm. Bu xoşbəxtliyi isə gənclik və kimyaçılar şəhəri adlandırdığımız Sumqayıtda, bu gözəl şəhərdə tapmışam. Axı Sumqayt şəhərinin bütün məhəllə və mikrorayonları, bütün kimya müəssisələri mənim gözlərim önündə tikilib.\nSumqayıtın fəxri olan qəhrəmanımız bu gün cismən aramızda olmasa da, onun ölməz xatirəsi, onu tanıyanların, qədirbilən sumqayıtlıların yaddaşında həmişə yaşayacaq, xoş duyğularla xatırlanacaq.\nSosialist Əməyi Qəhrəmanı Dadaş Dadaşov